三國演義 - 維基百科，自由嘅百科全書

# 三國演義

### 出自維基百科，自由嘅百科全書

三國演義

三國演義係明朝作家羅貫中寫嘅章回小說，不過都有人認為係施耐庵寫。演義係根據三國時代歷史事件人物而改寫，作者話明七實三虛，即係七分真，三分假。三國演義響東亞地方有好大影響，到而家都有人喺度討論緊，甚至唔少人以為內容係真。

## [編輯] 文化影響

《三國演義》同三國時期故事傳說對東亞文化有好深影響。中國古代有關三國時代詩詞歌賦就多到數都數唔哂，用三國故事嘅評書、戲劇同埋其他口頭說書作品多不勝數。而且呢啲作品同《三國演義》互相借鑒，形成咗了獨特嘅文化。直到今時今日，三國故事劇集，漫畫，書籍重係歷久不衰。《三國演義》響中國文化有好深痕蹟。唔少人都借三國故事，故事人物各刻劃，用響今日咁激列競爭。呢本書有人褒，有人貶，爭拗無時停。但係無論點都好，人對演義演譯已經根深蒂固，好難有乜改變。

響嗰啲同《三國演義》故事相關嘅地區族群裏面，三國文化烙印就更加明顯，好似諸葛姓氏，川陝地區等等。

中國自古有句話：「少不讀水滸，老不讀三國」，指後生仔唔應該讀《水滸傳》，唔係會好容易會成日想打架，思想上好勇鬧狠；而老人家就唔應該讀三國，因為裏面嘅人爾虞我詐，處心積慮、勾心鬥角，呢啲都係“知天命”嘅老人唔應該諗嘅，老人家應該安度晚年，而唔係算計人哋，對身心都無益。

《三國演義》都留低唔少成語，好似桃園結義、煮酒論英雄、三顧草廬、草船借箭、樂不思蜀、賠了夫人又折兵、蜀中無大將、三分天下等等。

另外，書中蜀國丞相諸葛亮所作的《出師表》和《後出師表》也都係千古佳話。

煮酒論英雄

《三國演義》響日本係好受歡迎嘅題材，成日都有人改編做漫畫或者動畫，好似橫山光輝嘅作品「橫山光輝三國志」，亦都有唔少用三國做背景嘅電腦遊戲同埋電子遊戲，比較著名嘅有日本光榮公司「三國志」系列。

## [編輯] 參閱

- 三國
- 三國志
- 三國演義人物列表
- 三國地名表

## [編輯] 參考書籍

- 《中國小說》：賽珍珠著，論述民間小說特點，更分析《三國演義》、《水滸傳》及《紅樓夢》三部小說。
- 《三國志》

## [編輯] 連出去

維基文庫有源文
三國演義

- 《三國演義》全文閱讀
- 《三國演義》簡體字化全文閱讀

由 "http://zh-yue.wikipedia.org../../../%E4%B8%89/%E5%9C%8B/%E6%BC%94/%E4%B8%89%E5%9C%8B%E6%BC%94%E7%BE%A9.html" 接收

分類: 明朝 | 章回小說 | 三國演義

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Dansk
- Deutsch
- English
- Suomi
- Français
- Bahasa Indonesia
- 日本語
- 한국어
- ‪Norsk (bokmål)‬
- ไทย
- Tiếng Việt
- 中文