撚 - 維基百科，自由嘅百科全書

# 撚

### 出自維基百科，自由嘅百科全書

撚係一個粵語粗口字, 讀作nan2。哩個字係假借字（俗寫係「門」字入面加個「能」（𨶙），發音為len2），「撚」字原意係指捏取、揉搓、撥弄之類嘅動作。

而粗口「撚」字意思係：

- 作名詞用，「陽具」嘅意思，量詞係「條」或者「碌」。例子：

  大家男兒一條撚（大家男性都係一條陽具。）

- 語氣助詞，本身冇意思，用作加強語氣。例子：

  玩撚完！（一切都完嘞、冇嘞，或者失敗咗；係取材自打機嘅「遊戲完咗」，Game Over）
  你頭先拍我膊頭做乜撚嘢呀我屌你老母

！（哩句係摘自巴士阿叔事件片段裡面嘅語錄。可以感受到個語氣係幾咁重。）

- 助詞，用法同「鳩」、「閪」及「七」字相同。可以作為顛倒句子嘅意思。例子將會喺下面嘅《文法》裡頭介紹。

### [編輯] 文法

就「撚」字嘅應用方式嚟講，佢同「鳩」字唔同，「撚」指未扯嘅陽具，而「鳩」字就指扯左嘅陽具，單獨字咁使用嘅比例係比較少。

「撚」字通常會混雜喺正規語言之間，幫助加強語氣。如果作為名詞咁用，咁剩係當佢普通名詞用就可以，「撚」字作名詞用嘅例子：

  好大碌撚（好大條嘅陽具。）
  索女含撚好難忍（靚嘅女性含住條陽具，嗰種快感令人好難忍受。）
  關你撚事（等於：「關你咩事？／同你條陽具有關咩？」；哩度係可以同「鳩」、「西」同埋「七」交換嚟用）

「撚」字之所以最多人用，係因為佢用作詞氣助詞嘅時候係好易上口、最能填補句子嘅空隙。通常放喺句子嘅形容詞、動詞同埋名詞前面，但係就唔會放喺一句話嘅前頭；用嚟加強句子嘅語氣，例子：

擺喺形容詞前面：

- 條友好過癮　→條友好撚過癮（嗰個人好有趣。「過癮」係形容詞。）
- 好好玩呀！？　→好撚好玩呀！？（好好玩咩？「好玩」係形容詞。）

擺喺名詞前面：

- 食屎　→食撚屎（「屎」係名詞。）
- 哩啲係咩紙巾？　→哩啲係咩撚紙巾？（「紙巾」係名詞。可能啲紙巾一拉出嚟就爛，所以發脾氣咁講。）

擺喺動詞前面：

- 唔食　→唔撚食（「食」係動詞。）
- 你咪行住　→你咪撚行住（「行」係動詞。）

另外「撚」字加入一句句子入面，係可以令到嗰句嘢變咗相反嘅意思，使用方法同「語氣助詞」差唔多。例子：

- 有用　→有撚用（變咗「冇用」嘅意思。）
- 係　→係撚（變咗「唔係」嘅意思。呢個係特別嘅例子，因為作為語氣助詞，撚字好少會放喺在句末。）
- 有飯食　→有撚飯食！（變咗「冇飯食！／邊有飯食！」嘅意思。）

仲有，將「撚」字夾雜入一句句子嘅唔同位置，係可以表達出唔同嘅重點，例子：

- 好想搞大佢黎玩！（好想將件事搞大；有要睇吓其他人點樣收拾嘅意味。）

  →好撚想搞大佢黎玩！（哩個係比較正常嘅講法，重點係在於「好想」。）
  →好想搞撚大佢黎玩！（重點在於「搞大佢」。）
  →好撚想搞撚大佢黎玩！（略嫌累贅，但係就加強咗「好想搞大佢」嘅決心。）

### [編輯] 常見嘅單獨字句應用

含撚用口含住陽具，係一個動作；但係用嚟侮辱人哋嘅多，包括埋同性。例如：叫你搬少少嘢都嗌重，唉你含撚啦！（要注意，因為語帶侮辱，千奇唔好同老婆或者女朋友講：「老婆／打令，幫我含撚～」，咁樣講帶有好重嘅覺得人低賤嘅語氣，係好唔尊重對方嘅表達。）

撚樣好似陽具咁嘅樣。用嚟鬧人，尤其係指男性。

懵撚傻更更成日撞板嘅人。意思比較粗俗，又係鬧人用。

把撚用手扶住陽具。多數形容一件事冇意思，或者係冇成功率。例句：佢整壞你部腦，你鬧我把撚呀？（係佢整壞你部電腦，你鬧我做咩呀？）

唔撚化思想守舊古板，唔開化。

## [編輯] 相關連結

廣東話粗口研究網

由 "http://zh-yue.wikipedia.org../../../%E6%92%9A/_/_/%E6%92%9A.html" 接收

分類: 香港粗口 | 廣東話粗口 | 性

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢