多倫多 - 維基百科，自由嘅百科全書

# 多倫多

### 出自維基百科，自由嘅百科全書

多倫多 Toronto
花名：豬城（Hogtown）
國家 | 加拿大
省份 | 安大略省
成立嘅日期 | 1834年3月6日
現任市長 | 苗大衛（David Miller）
面積 | 641平方千米
人口 －總人口（2004年） －人口密度 | 2,518,722 ？/平方公里
時區 | UTC -5
位置 －經度 －緯度 | 79°23」0』W 43°39」10』N
氣溫 －全年嘅最高 －全年平均 －全年嘅最低 | 26°C（7月） 2°C -12°C（3月）

多倫多（Toronto）係加拿大最大嘅城市、北美第五大城市。多倫多係加拿大安大略省嘅省會。多倫多市嘅人口有成248萬（2003年加拿大普查估計值），大多倫多地區人口560萬（2003年）。大約1/3嘅加拿大人住喺距離多倫多兩個鐘車程嘅郊區。加拿大差唔多有1/6嘅就業機會喺該市。

喺1970年代，多倫多仍然係排係滿地可之後嘅加拿大第二大城市。但後來由於快速嘅增長同市區嘅合併，到咗2000年，多倫多嘅人口已經係加拿大第二大城市嘅兩倍啦。呢個好大程度上係由於魁北克嘅分離運動，導致好多講英文嘅魁北克人移居去多倫多。另一個原因係大部分新移民都選擇多倫多作為最初嘅落腳地。

## [編輯] 合併前

1998年以前，多倫多實行嘅係兩級行政區劃，第一級係多倫多都市區（Municipality of Metropolitan Toronto），相當於安大略省嘅區（Regional Municipality）或者縣（County），係省以下嘅一級區劃。都市區下分為五個市(City）同埋一個市區（Borough）：

1. 多倫多市（City of Toronto）
2. 東約克市區（Borough of East York）
3. 怡陶碧谷市（City of Etobicoke）
4. 士嘉堡市（City of Scarborough）
5. 北約克市（City of North York）
6. 約克市（City of York）

1998年1月1日，六個行政區合併為新嘅多倫多市，多倫多都市區相應取消，從此以後多倫多市成為安大略省嘅一個市。

## [編輯] 多倫多郊區

以905為首嘅電話號碼係多倫多市範圍以外嘅郊區，包括以下各區:

- 皮爾區（Peel Regional Municipality）
  - 密西沙加市（City of Mississauga）
  - 賓頓市（City of Brampton）
  - 卡裡冬鎮（Town of Caledon）
- 賀頓區（Halton Regional Municipality）
  - 奧克維爾鎮（Town of Oakville）
  - 米爾敦鎮（Town of Milton）
  - 布靈敦市（City of Burlington）
  - 哈爾敦山鎮（Town of Halton Hills）
- 約克區（York Regional Municipality）
  - 列治文山鎮（Town of Richmond Hill）
  - 萬錦鎮（Town of Markham）
  - 旺市（City of Vaughan）
  - 阿羅拉鎮（Town of Aurora）
  - 紐市鎮（Town of Newmarket）
- 督哈姆區（Durham Regional Municipality）
  - 皮克林市（City of Pickering）
  - 阿架斯鎮（Town of Ajax）
  - 惠特比鎮（Town of Whitby）
  - 喔沙瓦市（City of Oshawa）

## [編輯] 歷史

## [編輯] 地理

## [編輯] 經濟

多倫多係加拿大嘅金融中心。多倫多證券交易所（Toronto Stock Exchange - TSX）係加拿大而家最大嘅證券交易所。

## [編輯] 人口資料

多倫多係世界上最多元文化嘅城市之一。2004年，聯合國發展計劃（UNDP）將多倫多排喺最高比率外地出生人口嘅城市名單之中嘅第二位，僅次於美國嘅邁阿密。佢嘅排名都比其他好似洛杉磯、溫哥華、紐約同新加坡等多元文化城市或者國家要高。其中主要外來人口來源地包括中國、印度、韓國等等。

多倫多充滿著多元化嘅特色。2001年加拿大人口普查顯示42.8%嘅多倫多人口係有色人種。2005年3月，加拿大統計局展望喺2012年，有色人種將會係多倫多同埋溫哥華嘅主要人口。

大多數嘅多倫多人都話佢哋嘅種族係源自英國或者愛爾蘭。

## [編輯] 文化

多倫多市係多文化嘅聚集中心。

每年9月舉行嘅多倫多國際電影節係北美其中一個重要電影盛會。

## [編輯] 交通

- 飛機場：多倫多皮爾遜國際機場（ICAO：CYYZ, IATA：YYZ），多倫多中心島機場。
- 高速公路：400公路、QEW、Allen Road、401公路，403公路、404公路、407公路、427公路、頓谷園林公路、嘎丁吶公路。
- 公共運輸
  - 巴士：多倫多交通局 (TTC)
  - 地鐵：多倫多地鐵：央街地鐵、布羅爾地鐵、雪柏地鐵
  - 輕軌鐵路：多倫多地鐵：士嘉堡輕軌鐵路
  - 短途鐵路：GO Train
  - 短途巴士：GO Bus

## [編輯] 旅遊

多倫多市中心

- 多倫多島：568英畝嘅公園，由湖邊搭渡輪就去到
- 安大略園（Ontario Place）
- 加拿大國家塔（CN Tower）：混凝土電視發射塔，同時作觀光用途。塔高553米，係世界上最高嘅自立式建築結構
- 羅渣士中心（Rogers Centre，以前叫天虹體育場—Skydome）：世界上第一個擁有可開啟屋頂嘅體育場
- 國家展覽場（Exhibition Place）
- 彌敦·菲臘廣場（Nathan Phillips Square）
- 登打士廣場（Dundas Square）
- 皇家安大略博物館（ROM）
- 安大略藝術館
- 多倫多動物園
- 咯馬古堡（Casa Loma）
- 多倫多遠郊各地
  - 尼亞加拉瀑布（Niagara Falls）
  - 濱湖尼亞加拉（Niagara-on-the-Lake）：肖伯納劇院所在地
  - 聖雅各布（St. Jacob）
  - 哈密爾頓（Hamilton，加譯：咸美頓）植物園所在地
  - 埃文河上嘅斯特拉特福（Stratford on Avon）：莎士比亞劇院所在地
  - 千島區（Thousand Island）
  - 三千島區
  - 科靈武得（Collingwood）
  - 阿爾貢金省立公園（Algonquin Provincial Park）
  - 馬斯科卡（Muskoka）：白求恩紀念館所在地

## [編輯] 教育

- 大多倫多市內的大學：

- - 多倫多大學（University of Toronto，包括聖佐治、密西沙加、士嘉堡校區）
  - 約克大學（York University）
  - 懷雅遜大學（Ryerson University）

- 大多倫多市內的學院：
  - 喬治布朗 - 多倫多城市學院 (George Brown The City College of Toronto)
  - 塞內嘉科技學院（Seneca College of Applied Arts and Technology）
  - 百年理工學院（Centennial College of Applied Arts and Technology）
  - 漢博學院（Humber College）

## [編輯] 報館

- 《多倫多星報》（The Toronto Star）：加拿大發行量最大嘅報紙。
- 《環球郵報》（The Globe and Mail）
- 《多倫多太陽報》（Toronto Sun）
- 《星島日報》
- 《明報》
- 《世界日報》

## [編輯] 體育

多倫多擁有知名嘅多倫多藍鳥棒球隊（Toronto Blue Jays），曾經兩次奪得美國職棒大聯盟世界系列賽冠軍。可開合上蓋嘅羅渣士中心球場（Rogers Centre）係藍鳥隊同加拿大式足球聯盟（Canadian Football League）多倫多淘金人隊（Toronto Argonauts）嘅主場。

多倫多亦擁有NBA多倫多速龍隊（Toronto Raptors），北美冰球聯賽（NHL）6大創會球會之一嘅多倫多楓葉隊（Toronto Maple Leafs）。1999年落成嘅加航中心（Air Canada Center）係速龍隊同楓葉隊嘅主場所在地。

## [編輯] 著名人物

## [編輯] 連出去

- 官方網站
- 多倫多大學
- 懷雅遜大學
- 約克大學
- 從多倫多景點圖片
- Google Maps上的多倫多地圖 - 世界地圖 搜尋網站
- 明報加東版（多倫多）

您可以喺維基共享資源搵到同呢個分類相關嘅多媒體資源：
Category:多倫多
由 "http://zh-yue.wikipedia.org../../../%E5%A4%9A/%E5%80%AB/%E5%A4%9A/%E5%A4%9A%E5%80%AB%E5%A4%9A.html" 接收

分類: 多倫多 | 城市

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Afrikaans
- Anglo Saxon
- العربية
- Български
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Arpitan
- Gaeilge
- Galego
- Gaelg
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- 한국어
- Kernewek
- Latina
- Lietuvių
- Latviešu
- Македонски
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- தமிழ்
- ไทย
- Türkçe
- Oyghurque
- Українська
- Tiếng Việt
- ייִדיש
- 中文
- Bân-lâm-gú