老章麻雀 - 維基百科，自由嘅百科全書

# 老章麻雀

### 出自維基百科，自由嘅百科全書

老章麻雀係一個麻雀術語，講嘅係一種蔴雀玩法，而呢種玩法，亦係蔴雀最最最原本嘅玩法。不過而家流通緊嘅老章麻雀，其實只係五十年代之前嘅玩法，至於再早可以早到幾時，就無從稽考，不過已經可以講老章麻雀就係最原本嘅蔴雀玩法。

## [編輯] 簡史

蔴雀最原本嘅玩法其實已經無從稽考，老章麻雀只可以話係最接近原本玩法，因為最原本嘅蔴雀同而家其實有好大分別，無論喺牌數同各門牌嘅稱呼都同而家嘅蔴雀唔同，而老章麻雀就係最接近而家蔴雀嘅最原始玩法。而家所有而家流行嘅蔴雀玩法，大致上都係由麻雀傳入咗唔同嘅地方，經唔同地方嘅文化影響，簡化咗之後演變出嚟，有人認為，如果無咗呢個簡化過程，蔴雀跟本唔會興起。[1]

## [編輯] 老章基本玩法

基本上老章麻雀同天九玩法好似，都係以閒家鬥莊家咁玩，例如閒家同閒家之間輸贏都以單計，但係莊家贏或者輸都係計雙，而家嘅蔴雀，莊家輸贏都只係計多一番，所以「莊」呢個角色喺老章麻雀入面同而家好唔同。

## [編輯] 參考

1. ↑ 《麻雀法庭》第八章 1985年 博益出版 簡而清著 ISBN 9621700868

- 《麻雀實戰問答》 ISBN 9621429803

由 "http://zh-yue.wikipedia.org../../../%E8%80%81/%E7%AB%A0/%E9%BA%BB/%E8%80%81%E7%AB%A0%E9%BA%BB%E9%9B%80.html" 接收

分類: 麻雀

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢