亞洲象 - 維基百科，自由嘅百科全書

# 亞洲象

### 出自維基百科，自由嘅百科全書

亞洲象[1]
瀕危指標
瀕危 (EN)[2]
物種分類

界 (Regnum): | 動物界 Animalia
門 (Phylum): | 脊索動物門 Chordata
綱 (Classis): | 哺乳綱 Mammalia
目 (ordo): | 長鼻目 Proboscidea
科 (familia): | 象科 Elephantidae
屬 (genus): | 象屬 Elephas
種 (species): | 亞洲象種 E. maximus

二元學名
Elephas maximus Linnaeus, 1758
亞洲象而家嘅分布

亞洲象又叫印度象，係亞洲體型最大嘅陸上哺乳動物，但比非洲象細隻。鼻端有一個手指狀突起，象公冇象牙，即使係象公亦有一半無象牙或者象牙好細，耳仔比較細、較圓，前腳有 5 隻腳趾，後腳有 4 隻腳趾，共有 19 對肋骨（其中蘇門答臘象有 20 對，但比非洲象少一對），頭骨有兩個突起，背脊拱起。性情溫和，比較容易馴服。響野外，老虎，豹同人類係亞洲象嘅主要敵人。

## [編輯] 分布

目前，亞洲象分布喺印度，尼泊爾，斯里蘭卡，緬甸，泰國，越南，印尼同馬來西亞，響中國以前分布亦好廣，由黃河以南大部分地方都有，但而家就只剩底雲南西雙版納一帶先至有。過往可再分4個亞種：印度象、錫蘭象、馬來西亞象、蘇門答臘象。此外仲有幾個亞種，馬來西亞有一種亞洲象亞種——婆羅洲侏儒象，體型更細，係最近幾年先至被發現。

## [編輯] 用途

亞洲象響南亞國家經常被馴服用來役使，響交通唔方便嘅森林地帶搬運木材等。相比之下，非洲象其實都可以馴養，只係無亞洲象咁「機智靈敏」啫。

古代也訓練作為戰象，馬其頓嘅亞歷山大大帝進攻印度時，就係被佢哋從未見過嘅戰象擊敗㗎喇。

## [編輯] 歷史文化

亞洲象響古代中國唔單止係南方鄰國進貢嘅禮品，皇家多馴養象用於典禮時顯示威儀，甚至用嚟打仗。古時響黃河流域仲係用嚟耕田嘅家畜。響《呂氏春秋》裏面，亦記載咗商王曾經騎象攻打東夷部族。古時亦有「曹植稱象」嘅故仔。

響泰國，象係國家象徵。泰國好多府的府徵都有象嘅圖案。相傳白象為古時泰北嘅蘭納泰王朝帶嚟幸運，自此成為泰國嘅國寶。泰國皇室勳章最高級嘅係皇家白象勳章。因為2006年從2月到7月大象的數目增長三倍有多，而家喺泰國主要用象嚟當車咁出租。

喺香港，雖然重未發現過亞洲象嘅化石，但學者估計，后海灣沼澤森林同吐露港一帶附近亦曾經出現過。因為廣東、廣西一帶響 17世紀初（明朝末年）仍然有亞洲象，果時軍隊中仲有一隊用嚟做運輸同騎嘅大象。

大象天奴係昔日荔園動物園所飼養嘅亞洲象，可惜響1989年 2月染急性肺炎而被人道毀滅。其後亦有2 次有大象從泰國運港作短期展出。而1975年嗰時，據講泰國有一個馬戲團來過香港表演，但反應欠理想，於是將 9 隻大象寄居荔園，仲要籌錢將果班大象送返泰國。

## [編輯] 資料來源

- 《大象——世界的支柱》ISBN 957-13-2185-0
- 《中國珍稀動物》ISBN 962-258-056-4
- 《珍禽異獸尋蹤記》
- 《大地地理雜誌》，2004年6月號
- 《國家地理雜誌》中文版，2005年10月號
- 《香港老花鏡：生活舊貎》ISBN 9624514232

## [編輯] 註

1. ↑ Template:MSW3 Shoshani
2. ↑ Template:IUCN2006 Listed as Endangered (EN A1cd v2.3)

亞洲象食緊西瓜 | 亞洲象嘅骨架 | 大象響 Thidambu Thrissur pooram 節時搬緊，位於南印度嘅Kerala。 | 斯里蘭卡象搬嘢
雌性亞洲象 Elephas maximus 喺英國嘅動物院

由 "http://zh-yue.wikipedia.org../../../%E4%BA%9E/%E6%B4%B2/%E8%B1%A1/%E4%BA%9E%E6%B4%B2%E8%B1%A1.html" 接收

分類: 瀕危物種 | 哺乳動物 | 象

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Česky
- Dansk
- Deutsch
- English
- Español
- Esperanto
- Italiano
- עברית
- Latina
- Lietuvių
- Nederlands
- 日本語
- ‪Norsk (bokmål)‬
- Polski
- Português
- Русский
- Slovenčina
- Slovenščina
- Suomi
- Svenska
- ไทย
- Tiếng Việt
- 中文