數白欖 - 維基百科，自由嘅百科全書

# 數白欖

### 出自維基百科，自由嘅百科全書

數白欖，係中國流傳已久嘅民間小風俗，係深受當時平民百姓喜愛嘅街頭小娛樂。

## [編輯] 簡介

任何人都可以係數白欖嘅表演者，而玩親數白欖嘅絕大多都係一啲貧苦老百姓，總之邊個有啲主題想講，又有幾分作詞嘅天份，就可以向大家演唱，有一個人唱又或者可以幾個人和住嚟唱；數白欖嗰陣，演唱者會拎住用草繩相連住嘅兩塊細木板做拍板，一路拍出節奏邊就一路唱出想講嘅內容。

數白欖嘅內容大多數都係以諷刺時弊為主，又或者會舒發一吓對某啲嘢嘅感受，有時會講吓當朝嘅政事，有時又會講吓城中大小嘅熱門話題，因此每逢親有人係街頭度數白欖，啲路經嘅途人都會停低落嚟圍觀，仲會加入埋一齊吹吓水，冷嘲熱諷一吓。

## [編輯] 數白欖嘅格式

數白欖雖然冇規定話要咩格式，但一般嚟講，最普遍係會用「三三七」嚟進行，即係頭兩句都係三個字，而第三句就係七個字嘅句子。以下用咗【數字歌】嘅歌詞嚟做例子：（上面有黑點即係表示拍一吓，拍嘅時候要有規律；大家可以試玩吓）

  ●　●　●　●　●　●　●　●
  一二三，三二一，一二三四五六七，
  ●　●　●　●　●　●　●　●
  二三四，四三二，四五六七八九十。

## [編輯] 現況

依家喺一啲粵劇或者京劇裡面係可以欣賞得到數白欖嘅表演；而學術一啲嚟講，數白欖其實已經歸咗入戲曲中一門「說白」嘅學問之中。

如果有睇過香港電影明星周星馳嘅喜劇作品《唐伯虎點秋香》，劇中有一段戲都有玩形式類似嘅數白欖，不過佢嘅版本係一個誇張版。而另外一個喺香港算係好多人聽過嘅，以中國醫學為基礎嘅中藥補健食品廣告，亦都有用數白欖嚟做宣傳，其中一句「鋤得多，傷氣力，消耗一定要補充，唔想失威悲到極」更加係耳熟能詳呢。

由 "http://zh-yue.wikipedia.org../../../%E6%95%B8/%E7%99%BD/%E6%AC%96/%E6%95%B8%E7%99%BD%E6%AC%96.html" 接收

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢