東區走廊 - 維基百科，自由嘅百科全書

# 東區走廊

### 出自維基百科，自由嘅百科全書

東區走廊近太古城一段

東區走廊係香港4號幹線嘅一部份，沿住香港島嘅北面海岸興建，連接銅鑼灣同埋柴灣。全線係三線同部份四線雙程嘅分隔公路，主要係高架道路。車速限制淨係得每小時70公里。

## [編輯] 歷史

東區走廊嘅興建，主要係為咗取代車流飽和嘅英皇道、筲箕灣道同埋柴灣道，成為連接東區同香港島中心地帶嘅主要通道。哩條公路喺1968年倡議興建，1976年展開咗詳細設計工作，並喺1978年至1981年期間開始填海同埋相關嘅工程，並且分成四階段嚟起，喺1989年先至全部起哂同埋通車。

## [編輯] 現況

位於銅鑼灣嗰一段東區走廊

東區走廊全長9.6公里，由香港海底隧道附近嘅銅鑼灣維園道開始，以5.5公里長的架空道路兜過銅鑼灣避風塘，然後經炮台山同埋北角到鰂魚涌，之後落返地面。呢個部份係太古城交匯處，同2號幹線嘅東區海底隧道交匯。跟著嘅3.5公里路段又係架空道路，檻過愛秩序灣到筲箕灣，再經過阿公岩去到香港海防博物館，之後又再落返地面到柴灣。

## [編輯] 改善工程

2000年7月，政府喺鰂魚涌同埋太古城一段嘅東區走廊進行改善工程，嚟舒緩往來東區海底隧道嘅交通。工程包括喺海旁加建一條兩線嘅高架橋嚟做去柴灣嘅東行線，原本嘅三線東行就改做兩線通去東區海底隧道，讓出咗一條線改咗做西行。太古城交匯處亦都進行咗改建，加建咗多條嘅行車線，令到鰂魚涌至到西灣河一段嘅東區走廊成為四線雙程。工程喺2003年7月攪掂。

## [編輯] 未來發展

建議中嘅中環灣仔繞道，會連接到東區走廊，宜家連接維園道嘅一段可能要重建嚟配合未來道路嘅發展。

由 "http://zh-yue.wikipedia.org../../../%E6%9D%B1/%E5%8D%80/%E8%B5%B0/%E6%9D%B1%E5%8D%80%E8%B5%B0%E5%BB%8A.html" 接收

分類: 香港道路 | 東區 (香港)

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文