義和團 - 維基百科，自由嘅百科全書

# 義和團

### 出自維基百科，自由嘅百科全書

義和拳，又叫做義和團，係中國19世紀末一個反西方嘅組織。佢哋認為自己練嘅拳係刀槍不入，唔怕洋鎗大炮。呢個組織1900年（庚子年）響山東搞咗場好大型嘅暴亂，史稱義和團之亂。呢場暴亂又叫做義和拳匪亂、庚子事變、庚子拳亂。個組織係針對響中國嘅外國人，成員見到人就亂打亂殺，見到有關嘅嘢唔係燒就係柝，連同西方有關嘅華人都一樣遭秧。後尾引起西方社會反彈。大清政府因為啱啱經過戊戌政變，朝中一班較為開明有為嘅大臣都被貶，北京由一班頑固、守舊更夾愚昧嘅死蠢當政，最後招致八國聯軍圍攻，搞到首都北京城被攻佔，要賠款，影響深遠。之後嘅大清政府，或者中華民國政府，都認為呢場係暴亂，參與嘅人都係愚昧無知。而中國共產黨，認為呢班人係愛國，係反抗西方強權嘅象徵，呢單嘢係民族起義，所以就將呢件事叫做義和團起義。

截至1900年8月，總共有超過240名外國人、2萬幾名中國基督徒，以及數都數唔晒嘅義和團拳民，佢哋支持者，以及其他人在呢場運動及之後嘅鎮壓中死亡。如果將義和團事件同八國聯軍攻打北京兩件事夾埋一齊計。咁畀人殺嘅總共有天主教主教五人，教士四十八人，教友一萬八千人，新教教士一百八十八人，教友五千人。

義和拳嘅成員畀人叫做「拳民」或者「拳匪」。義和拳原本係長期流行響山東、直隸（今河北）一帶嘅民間秘密會社。義和拳利用設立神壇、畫符請神等嘅方法秘密聚眾，教授信眾修煉一種據稱可以令人刀槍不入嘅拳法，即係「義和拳」。義和拳其實同神打差唔多，都係起壇作法，令人迷迷糊糊，念咒語然後請神仙上身，然後自以為刀槍不入。呢庭法術係中國民間，特別係無受教育嘅一個階層一向都有流行。好似太平天國嗰班“王”最初作反一樣成日請神上身，不過太平天國請上身嘅係上帝、耶穌；而義和團就請埋齊天大聖、關公等等小說人物。最初義和拳同當時清朝大部份黑社會一樣，反對滿族統治，以「反清復明」為口號。遭到鎮壓之後，轉而支持大清而極力排外，口號改為「扶清滅洋」（1898年由趙三多首次提出）。

由 "http://zh-yue.wikipedia.org../../../%E7%BE%A9/%E5%92%8C/%E5%9C%98/%E7%BE%A9%E5%92%8C%E5%9C%98.html" 接收

分類: 清朝 | 亂

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Dansk
- Deutsch
- English
- Esperanto
- Español
- Suomi
- Français
- עברית
- Hrvatski
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Svenska
- Türkçe
- 中文