金毛尋回犬 - 維基百科，自由嘅百科全書

# 金毛尋回犬

### 出自維基百科，自由嘅百科全書

金毛尋回犬

金毛尋回犬（Golden Retriever），或者金毛（Golden 或 Goldie），係比較受歡迎嘅狗種。用來搵水禽獵物返嚟（「尋回」嘅意思）。今時今日，金毛係最常見嘅家犬之一，因為容易養，好馴並且對主人要求唔多，只要定期運動，餵食同見獸醫檢查就可以。金毛嘅獨特之處在於討人喜歡嘅性格，同人以及其他狗都可以相處得好好。驚嗰陣會呱呱叫，金毛睇門口唔掂，因為太友善啦。容易訓練，因為天生鍾意討好主人，鍾意同人一齊，有人響度嘅時候會好開心，唔會忔人憎。

## [編輯] 外形

金黃色長毛嘅金毛仔

金毛係一種大型狗種，外形同拉布拉多尋回犬相似，後生嗰陣最似，而淺色嘅金毛更似。最明顯區別係金黃色嘅長毛。毛色喺淺金色到深黃色之間。美國狗舍俱樂部 (American Kennel Club, AKC) 標準規定金毛嘅毛皮係「豐富、有光澤、唔同層次嘅金色 (rich, lustrous golden of various shades)」，唔允許有過淺或者過於深嘅顏色。

金毛尋回犬喺約一歲時就大定，喺約兩歲時到最大最重。雖然體形上喺兩歲成熟，性格上要到三歲以上先至完全成熟，而多主人話佢地嘅狗一世都保持好似狗仔嘅特性。

- 標準高度係：
  - 公：56 - 61 cm，乸：51 - 56 cm；
- 標準重量係：
  - 公：29 - 34 kg ，乸：27-32 kg。

## [編輯] 性格

Image:Golden retriever Swedish summer.jpg
金毛尋回犬活躍，鍾意玩水

金毛尋回犬活躍好動，鍾意玩，但係有出奇嘅耐性，可以靜靜咁坐響道幾個鐘頭唔郁，就好似打獵時等獵物咁。可能係打獵嘅遺傳，游水亦好歡喜。金毛仲極之想討好主人。

同拉布拉多一樣，金毛嘅智力、對人嘅感情、對細路嘅容忍度都好出眾，鍾意𠱁人，係天生嘅小丑，所以係優秀嘅狗醫生。不過，金毛成日要人陪著先至開心。響服從測驗中表現良好，可以係優秀嘅導盲犬。雖然可能唔夠拉布拉多尋回犬響野外測試（field trial）表現咁出色，以突出嘅嗅覺見稱，亦係出色嘅獵狗。

金毛鍾意玩接嘢，接返掉出去嘅棍、網球、飛碟，可以玩上幾個鐘頭都唔厭，特別係有水玩嘅時候。

今日嘅金毛尋回犬分成兩類：出賽嘅 show dog 和獵狗。Show dog 組嘅金毛尋回犬通常骨骼較大、較長、較重。香檳色嘅長毛受推崇。而另一方面，獵狗相對較小，腳較長，較深色。兩類從1960年代嘅著名金毛尋回犬分出來。而家，配種嘅人試圖將兩個分支變成一種多用途嘅尋回犬。

## [編輯] 歷史

金毛尋回犬呢個品種喺蘇格蘭嘅 Guichan 哩個地方嚟，由 Dudley Majoribanks（後來嘅 Tweedmouth 勛爵）響 1835年配種出嚟。話說 Majoribanks 去英國海邊小鎮 Brighton 旅行，去馬戲團見倒俄羅斯牧羊狗表演，想買兩隻，馬戲團嘅訓練員唔想一竇狗分開，Majoribanks 就將成個馬戲團嘅狗都買晒返嚟配種繁殖。

雖然個古仔好浪漫，唔少人認為唔係眞嘅。1952年，Majoribanks 後人將 1835年到 1890年嘅配種記錄公開，配種繁殖嘅品種之中係無俄羅斯牧羊狗份，所以個古仔係冇根據嘅。

1865年，最早將一隻叫 Nous 嘅攣毛尋回犬（wavy-coat retriever）狗公；同一隻叫 Belle 嘅特威德西班牙水獵犬（Tweed Water Spaniel）狗乸打種。特威德西班牙水獵犬𠵱家已經絕晒種啦，但係嗰時喺邊境地區成日見倒。1868年，Nous 同 Belle 生咗一竇四隻黃色狗 BB：Crocus、Primrose、Cowslip、Ada。以呢四隻狗為基礎，同愛爾蘭蹲獵犬（Red Setter）、沙色尋血獵犬（Bloodhound）、聖約翰水犬（St Johns Water Dog of Newfoundland）、士兵格獵犬（Springer Spaniel）、兩種攣毛嘅黑色尋回犬交配繁殖成一個新血統。Majoribanks 響裏面揀最理想嘅尋回犬出黎，佢嘅目標係要一種有活力、健康、易相處、乖、易訓練嘅狗。

1903年，英格蘭狗隻俱樂部首次接受金毛尋回犬註冊，叫做「平毛—金色（Flat Coats - Golden）」。1908年第一次展出，1911年被承認為一個新品種，叫「尋回犬（金色或黃色）」。1913年，金毛尋回犬俱樂部成立。1920年，正式改名做金毛尋回犬。

1881年，Hon. Archie Majoribanks 帶咗一隻金毛到加拿大，喺 1894年響美國狗隻俱樂部（AKC）註冊。係呢金毛第一次響哩兩個國家有紀錄。1927年第一次響加拿大註冊，而安大略省嘅金毛尋回犬俱樂部（𠵱家叫加拿大金毛尋回犬俱樂部）響 1958年成立。AKC 於1932年承認呢個狗種，美國金毛尋回犬俱樂 1938年部成立了。

## [編輯] 營救工作

由於呢種狗受歡迎，對純種金毛尋回犬嘅需求亦高，成為一個不幸嘅結果，每年好多金毛被唔再鍾意佢地嘅主人遺棄，很多都係比較老而需要睇醫生嘅。閂咗嗰啲大型嘅、臭名遠播嘅配種工場 (dog farm)，成為另一個無家可歸金毛狗嘅來源。

作為回應，好多志願機構進行營救嘅工作，令到被遺棄嘅金毛俾人收養。呢啲組織一方面接受啲狗，令一方面同本地嘅動物收容所協議；保證啲狗得到善待而唔會被人道毀滅，獲救嘅狗隻就會放響寄養嘅地方，直到搵到一個永久嘅屋企為止，通常會篩選領養人，以保證為啲狗提供一個合適嘅家。呢啲一類嘅組織利用互聯網籌錢、教育、揾領養嘅人、宣傳佢地嘅信息。

## [編輯] 出面網頁

- 金毛尋回犬俱樂部（英文）
- 英國金毛尋回犬培育委員會（英文）
- 金毛尋回犬美國俱樂部（英文）
- GRCA 美國國家救援委員會（英文）
- 頂級金毛尋回犬網站（英文）
- 金毛尋回犬加拿大俱樂部（英文）
- 香港金毛尋回犬會
- 金毛尋回犬歷史（英文）

由 "http://zh-yue.wikipedia.org../../../%E9%87%91/%E6%AF%9B/%E5%B0%8B/%E9%87%91%E6%AF%9B%E5%B0%8B%E5%9B%9E%E7%8A%AC.html" 接收

分類: 狗

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Česky
- Dansk
- Deutsch
- English
- Español
- Suomi
- Français
- עברית
- Hrvatski
- Italiano
- 日本語
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Simple English
- Slovenčina
- Slovenščina
- Српски / Srpski
- Svenska
- Türkçe
- 中文