香港科技大學 - 維基百科，自由嘅百科全書

# 香港科技大學

### 出自維基百科，自由嘅百科全書

香港科技大學學術大樓前面嘅日晷

香港科技大學（英文：Hong Kong University of Science and Technology，HKUST），簡稱科大，係香港第三間大學。響1991年 10月招收第一批學生。大學校園響清水灣半島，依山面海，飽覽牛尾海嘅怡人景色。

大學而家有四個學院，係商學院、理學院、工程學院同埋社會科學院。截至2007年 1月，大學有學生9000人，教學人員453人。

## [編輯] 歷史

香港科技大學係因為1980年代 經濟結構轉變而起。因為香港已經進入經濟轉接期，香港政府預期香港會轉向高科技同商業，工商業要求有更多大學生配合。所以當時香港政府就決定起第三間大學，配合呢個需要。咁啱呢個時候中英已經簽咗聯合聲明，英國會響1997年交香港畀中華人民共和國，英軍就一批批撤走。響1986年，響大埔仔嘅Kohima Camp清走用來起香港科技大學，起之前香港童軍總會重響個地方搞咗個大露營。

1988年，大學重未起好。吳家瑋就做咗呢間未來大學嘅校長。起緊呢段時間，香港嘅通貨膨脹好犀利，所以好快就超支。到佢起好第一期，超支呢一項就備受各方指責。因為大學設備先進，所以俾社會抨擊係勞斯萊斯大學，俾人話奢侈。另一方面，間大學無用比賽第一名個設計，亦都俾議員質疑。呢啲批評響大學初頭幾年一直無停過。更加弊嘅係，香港賽馬會同政府畀嘅錢係唔夠起第三期，所以吳校長一直周圍搵人捐錢去起埋其餘部份。不過，經過大學多年努力，亦證明到當年投資係物有所值，近來亦唔見有人提起呢啲批評。

1991年間學校未起好嗰陣，第一批學生已經響尖沙嘴上堂。

## [編輯] 歷任校長

- 1991年—2001年：吳家瑋
- 2001年至今：朱經武

## [編輯] 連出去

- 香港科技大學

| 呢篇香港科技大學係關於香港嘅楔位文章，仲未完成嘅。麻煩你幫手加下料，補充佢嘅內容。

| 呢篇香港科技大學係關於教育嘅楔位文章，仲未完成嘅。你可以幫手補充佢嘅內容。

由 "http://zh-yue.wikipedia.org../../../%E9%A6%99/%E6%B8%AF/%E7%A7%91/%E9%A6%99%E6%B8%AF%E7%A7%91%E6%8A%80%E5%A4%A7%E5%AD%B8.html" 接收

分類: 香港楔類 | 教育楔類 | 香港嘅大學

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 日本語
- 中文