猶太曆 - 維基百科，自由嘅百科全書

# 猶太曆

### 出自維基百科，自由嘅百科全書

呢篇文係 猶太文明系列一部分
宗教/語言
猶太教、經典、制度、一神論 希伯來文、亞拉米文
重要典籍與文獻
塔納赫(妥拉、先知書、聖錄)、 塔木德、米德拉什、拉比文獻、 其他文獻、613條誡律
派系(古代)
撒都該人、法利賽人、奮銳黨人、 艾賽尼人、特拉普提派、卡拉派
派系(現代)
正統派、保守派、改革派、 重建派、世俗猶太人
猶太教思想
猶太教神秘主義、默卡巴神秘主義、 喀巴拉
歷史
歷史年表、古代、拉比時期、 中世紀、現代
先祖
亞伯拉罕、以撒、雅各、約瑟、 十二支派、摩西、大衛、所羅門
曆法/節日

猶太曆、逾越節、除酵節、五旬節、
羅什‧哈桑納、贖罪日、住棚節、
妥拉節、修殿節、摩西誕辰日
普珥節、舍巴特節、安息日、
大屠殺記念日、奧默爾節、
耶路撒冷節、沙夫幼特節、
悲哀日、新月節

猶太聖地
耶路撒冷、馬薩達
重要事件
馬卡比起義、猶太人大屠殺、 以色列國成立、反猶主義
現代宗教運動
錫安主義
睇·論·改

猶太曆係以色列依家用緊嘅一種古老曆法，同西曆唔同，佢係跟月亮周期而定，以新月初升作為一月嘅開始，大約廿九到三十日為一個月，由十二個類以月份嘅組合而形成一年。但係咁樣計法之下，變咗佢一年總日數只有353到355日，同太陽年嘅365日對應唔到，於是每19年入面順序有7個閏年，計喺每19年入面嘅第 3, 6, 8, 11, 14, 17, 19年就會有兩個亞達月作為閏年，而喺閏年入面嘅亞達月亦會多咗一日閏日，即係由原本29日變到有30日，於是喺閏年就會有383至385日，平衡返同太陽年之間嘅相差。

## [編輯] 簡史

古猶太人向來習慣用口口相傳嘅方式嚟傳授知識，好多嘢其實都無文字記載，包括曆法在內。直到以色列亡國，猶太人流散各地，呢個時候先有人意識到要用文字將猶太人嘅智識同文化記載低。而猶太曆法一般認為喺係西元前 359 年由一個被稱為“第二希勒爾(Hillel II)”嘅學者制定出嚟。[1]

當時以色列因為亡國而成為巴比倫之囚，受咗巴比倫文化影響，係制定正式曆法嘅時候，就揉合咗巴比倫曆嘅太陽計法，制定出一套每19年加入7個閏年嘅計法，連每個月份嘅名稱都同巴比倫曆好似。

之前猶太曆都係跟月亮周期而定，喺吸收左巴比倫曆嘅太陽計法之後，佢嘅月份就跟月亮計，而年份就跟太陽計，結果就變成咗一套陰陽合一嘅曆法。

而所有猶太教節日都會根據猶太曆法嚟計。

## [編輯] 曆法

猶太曆法係根據《塔納赫》記載嘅創世之日，推算出傳說中嘅上帝開始創造世界嘅第一個星期一為開始計算年份，以2006年為例，喺過咗猶太曆計嘅新年之後即係第 5765 年，但唔代表猶太人認為呢個世界只有五千幾年歷史，關於呢點有好多解釋，其中一個較普通同意嘅講法認為：喺神話時代嘅時間觀同而家唔同，所以用而家嘅時間觀去推算創世年份係無可能咁話喎。

最近三年嘅猶太曆年份

- 5767年 = 2006年9月22日開始
- 5768年 = 2007年9月12日開始
- 5769年 = 2008年9月29日開始

關於猶太人嘅新年，可以參考：羅什‧哈桑納 (Rosh Hashanah)

## [編輯] 日子寫法

- 先寫月份，再寫日子。例如：Av 6
- 猶太人計年曆通常唔會以 A.D. 或者 B.C. ，因為根據返“格勒哥里曆（Gregorian calendar）”嘅意思，A.D. 係指 Anno Domini, 意思係“主後”，所謂嘅“主”指嘅係耶穌，而猶太人跟本唔認為耶穌係主，所以佢地唔會用呢一個寫法，而改用 C.E. ( 公元 Common Era) 同 B.C.E ( 公元前 Before the Common Era) 呢個比較無基督教味道嘅寫法。

## [編輯] 猶太曆法及宗教節期圖表

猶太曆 | 英文叫法 | 巴比倫叫法 | 缺年日數 | 常年日數 | 滿年日數 | 節期 | 西曆
--- | --- | --- | --- | --- | --- | --- | ---
1, 尼散月 | Nisan/Nissan | Nisanu | 30 | 30 | 30 | 14日落前 逾越節, 15-21 除酵節 | 三至四月間
2, 以珥月 | Iyar | Ayaru | 29 | 29 | 29 | 14 補逾越節 | 四至五月間
3, 西彎月 | Sivan | Simanu | 30 | 30 | 30 | 6 七七節 (五旬節) | 五至六月間
4, 搭模斯月 | Tammuz | Du`uzu | 29 | 29 | 29 |  | 六至七月間
5, 埃波月 | Av | Abu | 30 | 30 | 30 |  | 七至八月間
6, 以祿月 | Elul | Ululu | 29 | 29 | 29 |  | 八至九月間
7, 提斯利月 | Tishrei | Tashritu | 30 | 30 | 30 | 1 吹角節, 10 贖罪日, 15-21 住棚節 22 嚴肅會 | 九至十月間
8, 瑪西班月 | Cheshvan | Arakhsamna | 29 | 29 | 30 |  | 十至十一月間
9, 基斯流月 | Kislev | Kislimu | 29 | 30 | 30 | 25 - 2 提別月 修殿節 | 十一至十二月間
10, 提別月 | Tevet | Tebetu | 29 | 29 | 29 |  | 十二至一月間
11, 細罷特月 | Shevat | Shabatu | 30 | 30 | 30 |  | 一月至二月間
12, 亞達月 I* | Adar I | Adaru | 30 | 30 | 30 |  | 二至三月間
13 亞達月 II | Adar II | Adaru | 29 | 29 | 29 | 14 普珥節 | 二至三月間

- 「亞達月I 」只有喺閏年先有。通常「亞達月II」只會叫做「亞達月」。

## [編輯] 參考

1. ↑ The Jewish calendar

## [編輯] 相關網頁

- 互動猶太曆(英)
- 猶太曆FAQ(英)
- Perpetual Hebrew / Civil Calendar
- Jewish Calendar Details various Jewish points-of-view about the history of the Jewish calendar/Hebrew calendar. Includes several charts.
- Hebrew Calendar Science and Myth gives complete rules of the Hebrew calendar and a lot more.
- The Jewish Controversy about Calendar Postponements
- Jewish Calendar with Zmanim - Halachic times and date converter chabad.org
- Jewish calendar scientific explanation at the NASA web site
- Article on Judaic Calendar with reference to seasonal prayers, Mar Shmuel and Rav Adda year calculations and comparisons with Julian and Gregorian calendars
- Jewish Encyclopedia: Calendar
- Calendar Hebrew for Christians website
- Karaite Holidays Karaite website
- Hebrew Calendar Dates and Holydays (Diaspora or Israel)
- The Hebrew Calendar (astronomical analysis)
- The Molad of the Hebrew Calendar (astronomical analysis)

由 "http://zh-yue.wikipedia.org../../../%E7%8C%B6/%E5%A4%AA/%E6%9B%86/%E7%8C%B6%E5%A4%AA%E6%9B%86.html" 接收

分類: 曆法 | 猶太教

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Català
- Česky
- Dansk
- Deutsch
- English
- Ελληνικά
- Esperanto
- Español
- Suomi
- Français
- עברית
- Magyar
- Ido
- Italiano
- 日本語
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Srpskohrvatski / Српскохрватски
- Српски / Srpski
- Svenska
- ייִדיש
- 中文