費達拿 - 維基百科，自由嘅百科全書

# 費達拿

### 出自維基百科，自由嘅百科全書

費達拿喺2004年雅典奧林匹克運動會

費達拿（Roger Federer，又譯費迪拿、費德勒）1981年8月8日生於瑞士巴塞爾，係男子職業網球運動員。身高6'1"，體重177磅。喺媒體上有「瑞士快車」（Federer Express）嘅封號，喺中國，「費天王」、「奶牛」亦係佢嘅花名。

2005年費達拿得到「勞倫斯體育獎」年度最佳男子運動員。

## [編輯] 簡歷

費達拿嘅阿爸 Robert 係瑞士人，阿媽 Lynette 係南非人。佢哋喺同一間製藥廠工作，喺一次生意差事中互相認識，之後結埋婚。費達拿重有一個大佢兩年嘅家姐 Diana，係一個護士。

費達拿嘅成長道路上嘅偶像係碧加（Boris Becker）同埋艾堡（Stefan Edberg），之後最鐘意嘅球員係森柏斯（Pete Sampras），呢啲都係單手反拍嘅球員。

喺語言方面，費達拿能夠講三種流利語言：德語（母語）、法語、英語。

喺2000年嘅悉尼夏季奧林匹克運動會，費達拿識咗女朋友Miroslava (Mirka) Vavrinec。佢亦都係職業網球球員，喺2000年奧運會中同費達拿一齊代表瑞士參加網球項目。但係，因為腳傷所以喺2002年退役。

2003年 10月，費達拿開展以自己個名命名嘅男性化粧品事業。

2003年12月，費達拿成立費達拿基金會，幫助貧困兒童（主要喺阿媽嘅家鄉南非），以及促進世界青年體育嘅發展（主要係網球）。

## [編輯] 網球生涯

右手攞拍嘅費達拿喺網球方面好有天份，職業生涯非常成功，而且重不斷延續緊。佢喺1998年 7月轉為職業球員，開始咗職業網球生涯，無幾耐就躋身世界排名頭100名。2004年 2月2日，22歲嘅時候，費達拿第一次升上職業網球男子單打世界排名第一位，重一路保持到而家。2007年 2月26日打破美國名宿康納斯（Jimmy Connors）嘅連續160週世界第一紀錄。2005年勝出率達到0.9529（81勝4負），係自1984年嘅麥根萊（John McEnroe）之後最高，亦係1968年公開賽年代以嚟第三最高。

截至2006年 3月，費達拿總共贏咗大滿貫冠軍頭銜7個，大師盃2個，單打冠軍共36個。費達拿適應各種場地條件，依家係名副其實嘅網壇統治者（「一哥」），因此幾乎係所有比賽嘅冠軍大熱門。

### [編輯] 早期

費達拿三歲嗰時，跟父母去網球俱樂部，因而第一次接觸到網球。到八歲，佢開始喺屋企附近嘅老男孩網球俱樂部（係泥地球場）打波。佢喺返學期間同時參加咗網球同埋足球兩項運動，兩方面都表現得非常好，但到咗十一、十二歲，不得不從中揀一樣，佢選擇咗網球。喺十四歲嗰陣時，費達拿入咗瑞士國家網球中心接受訓練。但係，為咗能夠更專心練網球，費達拿喺十六歲嗰陣時就決定唔再返學。

費達拿專心打波之後，1998年，登上青少年世界排名第一。喺嗰年嘅澳洲網球公開賽青少年組晉身準決賽。同一年贏咗溫布頓網球錦標賽青少年組嘅男單同埋男雙冠軍。又係同年喺美國網球公開賽青少年組殺入決賽，決賽輸畀阿根廷球員納爾班迪安（David Nalbandian）。同年，喺邁阿密橙碗比賽，亦係佢自己嘅網球青少年時期嘅最後一場比賽之中，贏咗阿根廷球員哥里亞（Guillermo Coria）奪得冠軍，並且以青少年世界排名第一結束。

## [編輯] 大滿貫賽事成績

費達拿喺2005年溫布頓網球錦標賽

男單桂冠

- 澳洲：2004, 2006, 2007
- 法國：
- 溫布頓：2003, 2004, 2005, 2006
- 美國：2004, 2005, 2006

- 2001年溫布頓網球錦標賽第四圈 7-6, 5-7, 6-4, 6-7, 7-5 擊敗1990年代嘅球王森柏斯（係兩人職業生涯唯一一次交鋒），破壞後者晌英國嘅31連勝紀錄，一鳴驚人，堪稱係佢最大嘅事業勝利。後來晌八強以四盤輸畀英國球員漢文（Tim Henman）
- 2003年以21歲之年贏咗個人嘅第一個大滿貫錦標 — 溫布頓網球錦標賽冠軍
- 2004年喺四大滿貫男單賽事中贏咗三個冠軍，係自1988年瑞典嘅韋蘭特（Mats Wilander）以嚟，第一個晌單季中贏到三個大滿貫男子單打冠軍嘅球員，亦係公開賽年代以嚟嘅第四位球員
- 2006年澳網贏到冠軍，係連續第三個大滿貫賽冠軍成為佢嘅囊中物，係繼1993年溫網至1994年澳網嘅森柏斯之後嘅第一人
- 晌個人生涯嘅頭七個大滿貫單打決賽都贏得男子單打冠軍（2003年溫網 - 2006年澳網），係自公開賽年代以嚟第一人，紀錄到2006年法網決賽輸畀西班牙球員拿度（Rafael Nadal）先終結
- 2006年一年之內打入晒所有四項大滿貫男單賽事嘅決賽，係自1969年澳洲嘅傳奇名將洛利華（Rod Laver）之後嘅第一人
- 2006年繼2004年之後再一次一季之內贏咗三個大滿貫男單賽事冠軍，係公開賽年代以嚟唯一一個兩次攞到呢個成就嘅球員
- 2007年澳網不失一盤贏到冠軍（決賽贏智利球員干沙里斯（Fernando Gonzalez） 7-6(7-2), 6-4, 6-4，贏得佢第十個大滿貫），平咗瑞典球王波格（或者譯做博格，Bjorn Borg）晌1980年法網上創造嘅「完勝」奪冠記錄；同時亦係個人第二次連贏三個大滿貫錦標
- 由2005年溫網開始未缺席過大滿貫男單賽事嘅決賽，係73年以嚟第一個連續七次晉級大滿貫決賽嘅球星，其間只係輸咗一個2006法網冠軍

## [編輯] 連出去

- Roger Federer 官方網站
- ATP 球員檔案
- GO ROGER! 球迷網站
- Roger Federer *the Genius Racquet-holder*

由 "http://zh-yue.wikipedia.org../../../%E8%B2%BB/%E9%81%94/%E6%8B%BF/%E8%B2%BB%E9%81%94%E6%8B%BF.html" 接收

分類: 網球員

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Alemannisch
- العربية
- বাংলা
- Català
- Česky
- Dansk
- Deutsch
- English
- Español
- Eesti
- Suomi
- Français
- Galego
- עברית
- हिन्दी
- Hrvatski
- Magyar
- Bahasa Indonesia
- Italiano
- 日本語
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Rumantsch
- Русский
- Srpskohrvatski / Српскохрватски
- Slovenčina
- Slovenščina
- Svenska
- ไทย
- Türkçe
- Tiếng Việt
- 中文