松田聖子 - 維基百科，自由嘅百科全書

# 松田聖子

### 出自維基百科，自由嘅百科全書

呢篇文似乎未譯好。
麻煩去要譯成粵語嘅文章度睇睇松田聖子嘅討論。如果呢篇文兩個禮拜都無辦法譯成粵語佢就可能會拎去刪除列表度。

如果你啱啱將佢標成「待翻譯」，唔該將呢行嘢：
`{{subst:需譯|文=松田聖子|語=唔知乜話|議=}}--~~~~`
插入要譯成粵語嘅文章最下低。
『松田聖子』譯緊 —— 譯咗75%

松田聖子（Seiko Matsuda，1962年3月10日—），本名蒲池法子（Noriko Kamachi），福岡縣人，係日本藝能史上擁有最多 ORICON NO.1 SINGLE 嘅第 3 位。第一位係 2 人組合 B'z，第 2 位係濱崎步。中間一段婚姻，曾經跟夫姓，改名做神田法子。

## [編輯] 簡歷

松田聖子喺1980年出道，同年4月推出第 1 張 SINGLE（裸足の季節），引起廣泛注意。同年秋天推出第 2 首SINGLE（青い珊瑚礁），已經打入日本 ORICON 10 大位置。當第 3 張 SINGLE（風は秋色），就首次嘗倒冠軍滋味，「初登場」第一位，直到1988年推出（旅たちはフリージア）為止，總共有 25 張連續 ORICON 「初登場」冠軍作品，係日本歷史上第一位獲得咁好成積嘅歌手。而喺1983年8月1日推出嘅 SINGLE（ガラスの林檎）嘅 B 面（SWEET MEMORIES）亦獲得 ORICON 「初登場」冠軍，係日本細碟流行榜少有嘅佳績。呢個記錄後來響2004年俾 2 人組合 B'z 打破。而大碟方面，松田聖子係擁有最多10大作品嘅日本女歌手。

其實松田聖子一共有 26 首冠軍 SINGLE，佢喺1996年推出嘅（あなたに逢いたくて ～ missing you ），亦係初登場嘅冠軍作品，呢張 SINGLE 係佢第一張賣出超過 100 萬張嘅單曲細碟。而喺2006年7月，松田聖子推出咗日本史上最貴嘅 CD BOX SET(SEIKO MATSUDA)，售價10萬日圓，即係約莫 6500 蚊港紙。呢套CD BOX SET 喺2006年7月31日首次打入 ORICON 百大位置，進佔 96 位，頭一個禮拜銷售金額係 2 億 1 千 5 百萬日圓，折合港幣約1400 萬。係日本一項新記錄。同第 2 位嘅 （Beautiful Song -ココロ デ キク ウタ-）9300 萬日圓，有超過 2 倍嘅銷售金額。呢套 CD BOX SET 最後賣咗大約 1 萬套，即係大概 10 億日圓嘅銷售金額，折合港幣約 6 千 5 百萬。

除咗唱片嘅輝煌成績之外，松田聖子更係日本嘅DINNER SHOW女皇。佢每年年尾例排喺日本各大酒店舉行一種有飲有食嘅迷你演唱會。啲飛更係喺日本女歌手之中收得最貴嘅，單喺日本東京太子高輪酒店舉行嘅演唱會飛就賣成48,000日圓，相等於港幣3,120元，重要即日就賣晒。而名古屋會場嘅4人一SET嘅飛，更高達22萬日圓，即係大概港幣14300元。

至於演唱會方面，松田聖子每年都會舉行夏季全國演唱會，入場觀眾多達15萬人。而且較好位置嘅門票，更會出現炒黃牛飛嘅情況。

## [編輯] 碟嘅銷量

以下係松田聖子嘅10大暢銷大碟同埋細碟嘅銷售量：

### [編輯] 細碟方面

1. あなたに逢いたくて~Missing You 110萬1千張
2. ガラスの林檎/Sweet Memories 85萬7千張
3. 風は秋色 79萬6千張
4. チェリーブラサッム 67萬4千張
5. Rock'n Rouge 67萬4千張
6. 青い珊瑚礁 60萬2千張
7. 夏の扉 56萬8千張
8. 瞳はダイアモンド 56萬8千張
9. 風たちぬ 51萬9千張
10. 渚のバルコニー 51萬4千張

### [編輯] 大碟方面

1. Supreme 70萬張
2. ユートピア 64萬8千張
3. Canary 63萬2千張
4. Pineapple 59萬張
5. Candy 54萬6千張
6. SQUALL 54萬4千張
7. Tinker Bell 52萬1千張
8. Windy Shadow 52萬張
9. The 9th Wave 51萬4千張
10. Seiko.Plaza 51萬張

將所有大細碟加埋，松田聖子嘅唱片單喺日本嘅銷量已經超過 3000 萬張。

| 呢篇松田聖子係關於人物同傳記嘅楔位文章，仲未完成嘅。麻煩你幫手補充佢嘅內容。

由 "http://zh-yue.wikipedia.org../../../%E6%9D%BE/%E7%94%B0/%E8%81%96/%E6%9D%BE%E7%94%B0%E8%81%96%E5%AD%90.html" 接收

分類: 要譯成粵語嘅文章 | 1962年出世 | 人物楔類 | 日本歌手

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- Español
- 日本語