𨳍 - 維基百科，自由嘅百科全書

# 𨳍

### 出自維基百科，自由嘅百科全書

  （如果要睇數目字「七」嘅意思，請睇 7。）

【𨳍】

「𨳍」係廣東 粗口字之一嘅俗寫（「門」字入面加個「七」字），讀音係”chat6”，而佢係屬於冇正寫嘅粗口字。普遍嘅人會將哩個字寫成代表數字嘅「七」或者「柒」，其實係唔可以共通，不過啲人已經慣咗用佢嚟做諧音，所以以下都不妨借個「七」字嚟做解說。

「七」嘅意思包括：

- 名詞，陽具嘅意思，量詞係「碌」。例子：

  碌七六七吋，隊到好撚遠。（陽具長達六七吋，延伸到好遠嘅地方。）

- 形容詞，形容過咗時、好難睇、笨拙嘅形象，又可以指明形容思想，係好鮮明嘅形容用字。例子：

  條友好七（嗰個人嘅外表好過時、難看、笨拙。）
  條友啲思想好七（嗰個人嘅思想好過時、笨拙。）
  七頭七腦（笨笨拙拙，傻更更嘅。）
  七咗！（蠢咗。多數用喺發現自己做咗一件蠢事嘅自嘆。）

- 語氣助詞，本身冇意義。可以同「撚」、「鳩」、「西」字互相調換使用。例子：

  玩乜七嘢呀？（「玩夠未呀！？」；有就快要發難嘅意味。）
  邊七個呀？（「究竟邊個呀？」；同上。）
  搞乜七呀？（「究竟喺度做乜呀？」；有嫌人阻掟嘅意味。）
  點七知！（「我點會知道？」；有真係唔知，要人唔好再詢問嘅意味。）

### [編輯] 文法

「七」同「鳩」用法相同，但係根據己故才子黃霑嘅著作《不文集》裡面所描述，「七」同「鳩」嘅分別係──「鳩」勃起係硬嘅，而「七」勃起但係就軟嘅。所謂「戇鳩」同埋「笨七」，平時兩個詞語同樣都係形容人愚鈍癡呆，但係實際層次上亦有唔同：前者係指陽具好易會好衝動咁胡亂勃起，後者就係連勃起都冇力嘅樣；所謂唔應該硬而硬嘅係「戇鳩」，應該硬但係唔硬嘅就係「笨七」。因此，「七」字就成為咗形容呆笨愚鈍嘅粗口專用字。

「七」字係使用率最少嘅廣東粗口字。佢雖然可以作為語氣助詞，一樣係夾雜喺句子裡面，但係好多時讀起上嚟都唔係幾順口。「七」字除咗用嚟做形容詞之外，應用嘅範圍其實唔係多，所以多數俾人用嚟創作一啲市井嘅句子或者俗語。

### [編輯] 「七」字作助詞用嘅其它例子

打七佢！將佢打到變成好難睇嘅樣！

  其實都係將嗰個人打到好慘嘅詞語，但係如果呢度換咗個「鳩」字，意義層面上就會有少少唔同。箇中嘅學問係於：「前者有著重於得出嚟嘅結果，要打到佢變哂型咁先至肯收手；而後者呢就著重於個過程，總之狠狠咁打佢一餐，令到佢知痛嗌哂救命咁就可以。」由此可見，唔係每個詞語都可以將助語粗口字求其替換使用。（可以參照「鳩」字嘅《「鳩」字作助詞用嘅其它例子》）

### [編輯] 「七」字作形容詞用嘅其它例子

貌似北京狗，七到冇人有。市井創作俗句之一，即係話：樣貌好似隻北京狗咁，難睇笨拙到冇人比得上。

注 : 七到冇人有 , 可以用七到冇朋友 代替: 難睇笨拙到交不到朋友或者由有朋友变成没有朋友

### [編輯] 常見嘅單獨字句應用

七頭／七碌龜頭，陽具；哩度係指外表過時、難睇、笨吓笨吓嘅人，亦可單單指髮型。

七頭皮同樣係對人用嘅詞語，多數指男性，但係侮辱力唔係太強，亦冇一定嘅意思；多數用嚟作為同比較熟朋友嘅玩笑式稱呼。例如：「喂七頭皮，今晚落老蘭蒲預埋你呀！」（喂衰嘢，今晚去蘭桂坊飲酒消遣預埋你嗰份呀！）

笨七／七咕碌形容超級笨拙嘅人。

七棘原本係指龜頭同陰莖之間交接嘅凹陷地方，但係哩個詞語就多數用嚟形容超等笨拙嘅人。因為「七棘」哩個位置多數俾包皮遮掩，於是亦可以引申形容嗰啲行為鬼崇古惑，出爾反爾嘅人。

七下七下同「鳩下鳩下」同埋「烚下烚下」同樣係指人呆鈍，但係爆得粗口嘅話，啲人多數會用「七下七下」。

切七 將陽具切咗去。

七是我碌強市井創作俗句之一，男性用嚟自誇嘅句子，意思係陽具之中我係最強嘅。

撚到用時方恨七市井創作俗句之一，意思係話到咗要用陽具嚟做愛嘅時候，先至悔恨自己平時冇乜鍛練，搞到依家抬唔起頭。

切七煲湯派街坊市井創作俗句之一，用嚟鬧嗰啲冇咩用處嘅人。例句：你都係冇撚用o架啦，不如切七煲湯派街坊好過啦！（睇你做乜都唔掂咁冇鬼用，不如將賓周切出嚟煲湯，然後分派俾啲左鄰右里好過啦。）

七撚懵懵食甜筒市井創作俗句之一，形容好似舔著雪糕咁呆呆鈍鈍嘅人。

損𨳍 同「含撚」一樣, 指口交。

## [編輯] 相關連結

- 廣東話粗口研究網

由 "http://zh-yue.wikipedia.org../../../%F0%A8%B3%8D/_/_/%F0%A8%B3%8D.html" 接收

分類: 廣東話粗口 | 香港粗口 | 性

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢