英國國民(海外)護照 - 維基百科，自由嘅百科全書

# 英國國民(海外)護照

### 出自維基百科，自由嘅百科全書

無居英權嘅英國護照封面

英國國民(海外)護照 (British National (Overseas) Passport) 係英國響香港 主權交畀中華人民共和國之前，簽發畀香港居民嘅護照。家下持有呢隻護照大概有300萬香港人。

## [編輯] 歷史

1984年嗰時，中國同英國簽咗中英聯合聲明。之後無幾耐，英國響1985年定咗條香港法案(Hong Kong Act)，規定香港居民在1997年 7月1日後，唔可以繼續享有英國屬土公民嘅地位，無英國居留權，亦都唔可以繼續用英國屬土公民護照。但為咗畀香港人響主權移交後都可以方便咁旅遊，英國就同香港居民簽發英國國民(海外)護照。呢本護照響1997年之後都有效。

啱資格嘅香港居民，要響1987年7月到1997年 6月30日期間，去申請英國國民(海外)護照。1997年 7月1日後，只有嗰啲原本攞咗呢本護照嘅人，先可以換領新護照。呢批人亦都可以拎埋香港特別行政區護照。

由於申請英國國民(海外)護照一定要有有香港英國屬土公民嘅地位，1996年，攞申請歸化英藉最後期限，有成數以萬計香港人湧到灣仔告士打道嘅入境處總部排隊辦手續，人龍由日至夜延綿不絕，龍尾排到灣仔運動場，更有人發生爭執，成為當時大新聞。

## [編輯] 申請

申請人要去英國駐香港總領事館，或者去就近嘅英國護照簽發辦事處申請。

申請要嘅文件：

- 填好嘅申請表格
- 香港永久性居民身份證
- 手上拎住嘅英國國民(海外)護照
- 近照一式兩張(於一個月內影)，背景一定係白色
- 所需費用

申請人可揀用速遞或親身去往領事館拎。

BN(O)護照嘅備註頁同生物特徵資料晶片

## [編輯] 費用

護照申請費用係跟英鎊價而定期作變，2006年5月24號來講，簽發有生物特徵資料晶片護照嘅費用如下:

- 32頁成人護照（16歲及以上） 1,365 港元 (91英鎊)
- 16歲以下兒童，有效期為5年，32頁護照 885 港元 (59英鎊)
- 更改有效護照上嘅資料 1135 港元 (75英鎊)

## [編輯] 唔駛簽證國家同地區

2007年 2月23日來講，有成114個國家或地區免咗BN(O)護照持有人簽證。包括阿爾巴尼亞、安圭拉、安提瓜和巴布達、阿根廷、阿魯巴、奧地利、巴哈馬、巴林、孟加拉、巴巴多斯、比利時、伯利茲、百慕達、博茨瓦納、巴西、英屬印度洋領地、英屬維爾京群島、加拿大、開曼群島、智利、哥倫比亞、庫克群島、哥斯達黎加、克羅地亞、捷克共和國、丹麥、多米尼加（聯邦）、東帝汶、厄瓜多爾、福克蘭群島、法羅群島、斐濟、芬蘭、法國、岡比亞、德國、直布羅陀、希臘、格陵蘭、格林納達、關島、海地、洪都拉斯、匈牙利、冰島、印尼、愛爾蘭共和國、以色列、意大利、牙買加、日本、約旦、基里巴斯、南韓、科威特、萊索托、列支敦士登、盧森堡、馬拉維、馬來西亞、馬爾代夫、毛里求斯、墨西哥、密克羅尼西亞聯邦、黑山、蒙特塞拉特、納米比亞、荷蘭、荷屬安的列斯、新西蘭、尼加拉瓜、紐埃、北馬里亞納群島、挪威、巴布亞新幾內亞、巴拉圭、秘魯、菲律賓、皮特凱恩群島、波蘭、葡萄牙、薩摩亞、聖馬力諾、塞爾維亞共和國、塞舌爾、新加坡、所羅門群島、南非、西班牙、斯里蘭卡、聖赫勒拿、聖克里斯多福與尼維斯、聖盧西亞、聖文森特和格林納丁斯、斯威士蘭、瑞典、瑞士、泰國、湯加、特立尼達和多巴哥、突尼斯、特克斯與凱科斯群島、圖瓦盧、英國、烏拉圭、瓦努阿圖、梵蒂岡、委內瑞拉、西薩摩亞、贊比亞及津巴布韋。

## [編輯] 連出去

- 英國身分及護照服務處
- 英國駐港總領事館

由 "http://zh-yue.wikipedia.org../../../%E8%8B%B1/%E5%9C%8B/%E5%9C%8B/%E8%8B%B1%E5%9C%8B%E5%9C%8B%E6%B0%91%28%E6%B5%B7%E5%A4%96%29%E8%AD%B7%E7%85%A7.html" 接收

分類: 護照 | 香港

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文