車仔麪 - 維基百科，自由嘅百科全書

# 車仔麪

### 出自維基百科，自由嘅百科全書

車仔麪係香港好多人中意嘅一款麪，上面都係放一啲平價料送來食。開頭係街邊小販推架車仔木頭車，響邊度賣，唔係好乾淨，所以又叫做嗱喳麪。因為夠晒平，所以有唔少人幫趁。以2006年來計，大概係十幾蚊一餐到，睇下要幾多料。

家下無咁多小販，唔少車仔麪都唔再係推車仔，而係響舖頭賣，有時有重會有貴價料㖭。

## [編輯] 起源

車仔麪大概1950年代出現，二次大戰同國共內戰之後無幾耐。呢個時間香港市民生活都幾苦，唔少人都係大陸走難落來香港。唔係咁易搵到嘢做，所以好多人做小販攞檔，其中唔少小販係推架木頭車出來賣咖喱魚蛋同車仔麪。

## [編輯] 車仔

車仔就係木頭車，車裏面有鋼或者其他金屬做嘅缸，打橫打直分成一格格。每格放唔同，湯料麪。另有一格係用來煮。木頭車裏面就裝石油氣爐，以前可能係火水爐，開火㷫住啲湯料同煮熟來賣。

## [編輯] 料

一個麪可以配唔通料。買嘅人可以任揀。料就檔檔都唔同。常見有豬紅、豬皮、豬大腸、蘿蔔、紅腸、菜、雞翼、燒賣、牛丸、魚蛋、獅子狗丸、雲吞、粉腸、蟹柳、冬菇、墨魚丸等等。

## [編輯] 麪

麪多數係粗麪，但係亦都可以揀幼麪，雲吞麪、河粉、烏冬、公仔麪、伊麪。睇下間舖有無。

由 "http://zh-yue.wikipedia.org../../../%E8%BB%8A/%E4%BB%94/%E9%BA%AA/%E8%BB%8A%E4%BB%94%E9%BA%AA.html" 接收

分類: 香港嘢食 | 麪 | 快餐

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文