上升星座 - 維基百科，自由嘅百科全書

# 上升星座

### 出自維基百科，自由嘅百科全書

上升星座(或上昇星座) 係西洋占星術裏面一個好重要嘅概念，佢係指當一個人出世嗰一刻，從佢出生嘅地點嚟睇，東面地平線嗰度嗰一刻升緊嘅黃道 星座(都係12星座入面其中一個)。

## [編輯] 對個人嘅影響

### [編輯] 基本性格

上升星座同太陽星座一齊影響嗰個人嘅基本性格，例如一個人係太陽金牛座，但係上升雙子座，咁呢個人嘅性格會好受金牛同雙子座嘅共同影響 (但仲有好多其他因素)。不過對某啲人黎講，上升星座嘅影響可能會好表面，即係只係一個「面具」，呢樣野要睇番啲星體嘅位置。

有啲人話太陽星座、月亮星座同上升星座呢三樣嘢形成一個人成個性格嘅骨架，而其他如水星星座、金星星座等等就會影響埋個性格嘅某啲部份。

### [編輯] 外表

上升星座會影響個人嘅外表，個樣有咩特點，甚至高矮肥瘦，同埋行為等，都受呢樣嘢影響。不過當然都要睇翻遺傳同埋後天嘅影響喇。

### [編輯] 命途

上升星座係宮位裏面嘅第一宮，其他嗰11個宮係自動跟住佢郁，而每一個宮都影響住個人命運裏面嘅某啲際遇。

## [編輯] 知道時間地點嘅重要性

太陽星座係大約每一個月轉一次，上升星座係大約兩個鐘轉一次，所以要知道自己嘅上升星座，就一定要知道準確嘅出生時間，同時要知道地點，例如邊個城市。

如果有呢啲資料，就可以去某啲網頁整張命盤出嚟就好容易知道自己係咩上升星座 (同埋其他星座)。

## [編輯] 睇埋

- 星座
- 占星術
- 太陽星座
- 月亮星座
- 水星星座
- 火星星座
- 金星星座
- 木星星座
- 土星星座
- 宮位
- 相位

## [編輯] 出面網頁

- 上升星座對樣嘅影響(英文)
- 出生圖

由 "http://zh-yue.wikipedia.org../../../%E4%B8%8A/%E5%8D%87/%E6%98%9F/%E4%B8%8A%E5%8D%87%E6%98%9F%E5%BA%A7.html" 接收

分類: 星座

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- Italiano
- Malti
- Polski
- Svenska