徐小鳳 - 維基百科，自由嘅百科全書

# 徐小鳳

### 出自維基百科，自由嘅百科全書

徐小鳳仲翻譯緊。歡迎你積極翻譯同修訂。

徐小鳳（Paula Tsui，1948年1月1日—，亦有講法指佢係喺1947年或1949年出世），原名徐鄖書（登記名字，另一講法係徐小毛），人稱「小鳳姐」，鄉下喺湖北武昌，香港殿堂級歌手，喺1970至1990年代活躍於香港歌壇。

徐小鳳有六兄弟姊妹，自己排行最大，幼年從中國大陸嚟香港定居。到香港後，父母繼續經營江浙食品生意，佢因要幫助父母打理店務及照顧弟妹，喺中學二年級便輟學。

1965年，徐小鳳報名參加咗一項由天天日報同埋「南國試驗劇團」聯合兩家公司舉辦嘅「香港之鶯」歌唱比賽，結果同埋佢一同報名、積極力爭出閘嘅兩個同學落選咗，徐小鳳卻無心插柳，憑一曲白光嘅《戀之火》登上咗冠軍寶座。這個榮銜冇即時為徐小鳳帶嚟特別嘅際遇，因為父母一直認為歌手須拋頭露面，反對佢從事歌唱事業。不過後嚟，佢成功說服父母，並喺夜總會擔任歌手，幫補家計。徐小鳳喺1969年正式加入樂壇，灌錄唱片。

徐小鳳嘅事業發展有四個階段。徐早期喺文志唱片同埋永恆唱片時主要唱口水歌－－即係翻唱人哋嘅作品，例如《淚的小花》、《情人的眼淚》、《午夜結他》同埋《愛情的代價》等，直到1978年嘅《大亨》(顧嘉輝曲)，方有為大眾熟悉而又屬於自己嘅歌。喺這萌芽階段，徐共出咗超過廿張唱片；雖然係翻唱別人嘅作品，但一直受大眾歡迎，銷量甚佳。

徐小鳳其後轉投新力（CBS SONY），唔再唱口水歌，真正成為獨當一面嘅歌手，係其事業嘅轉捩點。喺其六張大碟(包括離開後才發行嘅一張)中，歌曲以改編日本或歐美樂曲為主，包括《風雨同路》、《人生滿希望》、《夜風中》、《人似浪花》、《黃沙萬里》等，也偶有本地創作如《漫天風雨》及《風的季節》(同為李雅桑曲)。這都係徐小鳳嘅成功之作，而其中兩首首本名曲－－《無奈》及《風的季節》，皆出自離開新力前嘅最後一張大碟【新曲同埋精選】，嗰陣徐小鳳雖算係當紅歌手，但未算大紅大紫，聲勢尚唔及甄妮或汪明荃，時為1981年。

徐小鳳翌年改投康藝成音。期間徐小鳳一度同埋近乎壟斷電視音樂節目嘅無線電視鬧得唔開心，因咁雙方停止合作。失去咗電視嘅宣傳並冇把徐小鳳打沉，順著新力兩首流行作品嘅氣勢，徐小鳳憑《隨想曲》(顧嘉輝曲)獲得香港電台十大中文金曲獎，並為最高票數獲獎，奠定咗徐小鳳喺歌壇嘅唔倒地位。其後喺1985年嘅演唱會創下10場紀錄，進一步確認徐小鳳嘅殿堂地位。唔計精選唱片，康藝成音為徐出版咗三張原創唱片、兩張演唱會現場錄音及一張重唱國語經典老歌嘅唱片，後者銷量也達白金，可謂異數。除《隨想曲》外，期間成功嘅作品包括本地創作嘅《星光的背影》(林子祥曲)、《情比雨絲》(顧嘉輝曲)、《順流、逆流》(蔡國權曲)，同埋改編日本樂曲嘅《星星問》、《風裏的呼喚》。

1986年，徐小鳳加盟寶麗金。首張大碟【每一步】至為成功，除同名嘅改編歌外，歌曲還包括後嚟分別成為無線劇集《流氓大亨》主題曲及插曲嘅《城市足印》(林敏怡曲)同埋《婚紗背後》(徐日勤曲)，後者成為徐嘅首本名曲。喺咁期間，其佢為人熟悉嘅歌曲有本地創作嘅《冬》(蔡國權曲)、《誰又欠了誰》(鍾肇峰曲)、《一縷情絲》(劉以達曲)及《雙城記》(王傑曲)，還有改編嘅《流下眼淚前》同埋《夢飛行》。唔計精選唱片，徐小鳳喺寶麗金出咗九張原創唱片、兩張演唱會現場錄音及一張重唱國語經典老歌嘅唱片，而1991年嘅《文明淚》為徐小鳳灌錄嘅最後一張唱片。

徐小鳳喺1983年至2006年期間，喺香港共開咗169場演唱會(唔計兩場因病補場)，徐小鳳可以講係演唱會嘅經典代表人物。特別係1992年嘅43場個唱，根據香港旅遊協會小冊子資料記錄，更被列入嗰陣嘅世界紀錄。徐小鳳聲勢嘅顛峰時期，可以話係從演唱會開始，比較有趣嘅係，這係喺後輩梅艷芳當紅之後嘅事，嗰陣你爭我奪，我一個徐廿二，你一個梅廿八，我再一個徐卅三，演唱會王者之爭方休。後者就係選唱徐嘅《風的季節》喺歌唱比賽中得冠軍而晉身歌壇。

1989年，徐小鳳獲香港電台頒金針獎，表揚其喺樂壇嘅卓越成就。

徐小鳳嘅私人生活一向低調，但其神秘婚姻，則甚為哄動。徐小鳳於70年代因同埋後嚟成為香港政壇名嘴及立法會議員嘅鄭經翰合辦演唱會而結緣，兩人喺1974年結婚，但婚姻僅維持咗5年，喺1979年離婚。這段神秘婚姻直到1994年才被披露出嚟，震撼一時。

## [編輯] 連出去

- 忘不了的徐小鳳
- 徐小鳳全球歌友會

由 "http://zh-yue.wikipedia.org../../../%E5%BE%90/%E5%B0%8F/%E9%B3%B3/%E5%BE%90%E5%B0%8F%E9%B3%B3.html" 接收

分類: 翻譯請求 | 1948年出世 | 香港歌手 | 湖北人

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文