溫拿 - 維基百科，自由嘅百科全書

# 溫拿

### 出自維基百科，自由嘅百科全書

溫拿樂隊(Wynners)係1970年代 香港出名嘅樂隊，曾迷倒好多少男少女。後來樂隊解散，各成員獨立發展，都喺各行各業裡面獨當一面。

## [編輯] 成員

1. 譚詠麟：主音歌手
2. 鍾鎮濤：主音歌手同埋低音結他手
3. 彭健新：結他手
4. 葉智強：低音結他手
5. 陳友：鼓手

## [編輯] 歷史

1969年 溫拿樂隊嘅前身係Loosers，樂隊最早期嘅成員包括陳百祥(主音)、彭健新(電結他)、葉智強(低音電結他)、陳友(原名陳志濤，鼓手)同埋陳百祥嘅細佬陳百燊(電子風琴手)，之後譚詠麟加入， Loosers 以雙主音出擊，陳百祥負責唱啲較狂野嘅歌，而譚詠麟則負責唱較斯文嘅歌。憑住佢哋對當年紅極一時的樂隊好似披頭四同埋 Rolling Stone 嘅熟悉，已經喺唔少酒吧裡面大唱歐美超級偶像嘅流行曲。

Loosers 夾咗無耐就打出名堂，喺海灘音樂節攞到冠軍之後，更加喺1971年香港青年音樂節入面嬴咗許冠傑，贏得觀眾投票選出嘅「殿堂特獎」。

1972年陳百祥同埋陳百燊離開樂隊，Loosers宣佈解散，六個人各奔前程，譚詠麟仲飛咗去新加坡讀書。

1973年尾，彭健新、葉智強、陳友同埋溫拿嘅經理人梁柏濤等將樂隊重組，並由Loosers改名做Wynners（勝利，中文名溫拿)，加上啱啱喺新加坡返黎香港嘅譚詠麟，溫拿「四虎」喺香港再戰江湖。之後鍾鎮濤同埋新加坡樂手Andrew都相繼加入，溫拿樂隊以六人樂隊出現,但係Andrew加入咗無耐就走咗,溫拿五虎嘅陣形穩定咗落嚟,以譚詠麟同埋鍾鎮濤（主音兼電子鍵琴手）、彭健新(電結他)、葉智強(低音電結他)和同埋[陳友]](鼓手)作樂隊嘅最終班底。

2006年尾，溫拿宣佈復出，仲喺2007年 2月18日到3月1日喺香港體育館開復出演唱會。但出面傳溫拿哩次復出只係想幫鐘鎮濤翻身，溫拿已經唔認呢個傳聞。

## [編輯] 有關嘅電視劇

- 電視劇《少年五虎》

由 "http://zh-yue.wikipedia.org../../../%E6%BA%AB/%E6%8B%BF/_/%E6%BA%AB%E6%8B%BF.html" 接收

分類: 香港樂隊

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文