粵字 - 維基百科，自由嘅百科全書

# 粵字

### 出自維基百科，自由嘅百科全書

粵字，即係粵語字，通常又叫做「廣東字」或「香港字」，用於書寫粵語或港 澳地區嘅特有漢字。寫粵語經常要用倒，而漢語普通話嘅書面語基本上冇呢啲字出現（或者因為粵語係方言，唔「正統」，唔准用）。好似【啲】、【喺】、【乜】、【嘢】、【佢】、【邨】、【攰】呢啲，都係粵字。

## [編輯] 種類

粵字有幾種：

### [編輯] 造字

根據粵語詞嘅發音同埋意思，遵守造字法創造出嚟嘅新字，為粵語特有。例如：粵語表示『升降機』嘅詞音 lip1，音譯自英文 “lift”。為咗寫出呢個音，就用會意呢種造字方法，用「車」字做部首，加個「立」字創造出【𨋢】字，意思係上下直立行駛嘅車。

### [編輯] 借音字

借用同音漢字嚟寫某個發音。被借用嘅字增加咗一個同原義唔同嘅解釋。例如：【響】，借音之後增加咗「在、喺」噉樣一個表示處所嘅解釋。又例如：聽日嘅「聽」字亦係借音字，【聽】原意係用耳仔去感受聲音，而新嘅意思係「遞時、之後」。

### [編輯] 古字

又叫本字，係古漢字，喺而家書面語已經唔再用。例如：表示「疲倦」、「累」嘅【攰】字。

## [編輯] 香港增補字

粵字喺最初中文字電腦化嘅時候，無加入編碼裏面。響 1999年9月香港特別行政區政府將 4,702 個香港通用嘅中文字造成《香港增補字符集》。Unicode 出 3.1 板嘅時候（2001年05月1號），《香港增補字符集》亦加入埋。

## [編輯] 睇埋

- Wikipedia:粵語本字
- 粵語

## [編輯] 參考

- 數碼２１：資訊科技基礎建設：甚麼是《香港增補字符集》
- 原理介紹 - Unicode補完計画
- Unicode Standard Annex #27 Unicode 3.1

由 "http://zh-yue.wikipedia.org../../../%E7%B2%B5/%E5%AD%97/_/%E7%B2%B5%E5%AD%97.html" 接收

分類: 字 | 粵語

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- 中文