騎呢 - 維基百科，自由嘅百科全書

# 騎呢

### 出自維基百科，自由嘅百科全書

騎呢嘅定義有啲含混。佢係一個粵語形容詞，有時用嚟形容人地衣著打扮核突，有時指人地舉止論盡失禮，有時指人地性格古怪。總之，佢帶有三尖八角、岩岩慚慚嘅意思。騎呢嘅人，唔單止同社會大部分人接受嘅標準唔同，而且個差異仲要係帶有貶義嘅。

## [編輯] 源考

參考連結裏面嘅新春秋(係一個部落格)，好認真咁考證過騎呢嘅出處，佢相信騎呢原本係文言文裏面嘅「痀僂」，指人地駝背。因為啲古人傾向將身體缺陷、智力蠢鈍同埋外表醜樣，睇成差唔多嘅情況，所以騎呢亦都混合咗上述嘅幾種意思﹝唔該參考下面嘅連結﹞。

## [編輯] 應用

騎呢嘅講法，係1997-1998年左右開始喺香港流行，電台嘅軟硬天師成日講，啲演藝界人士又講，講講吓就行咗。呢個詞語有好多種寫法，可以寫做「騎哩」、「奇離」等等，好唔統一。喺1998年，香港蘋果日報編輯部曾經出過一份內部通告：當時港聞版同娛樂版，對於呢個詞語有唔同嘅寫法，好混亂，通告要所有版面以後統一寫「騎呢」。財經版有人貼咗張通告出嚟，下面有人多手寫咗句：「乜呢張通告咁騎呢嘅？」

現代社會好多人講求標奇立異嘅個性，寧願俾人話騎呢，都好過好似倒模啤出來咁平庸；所以騎呢這個詞語，又染上咗一啲黑色自嘲嘅意味，自認騎呢嘅人，有時可以將自己當成古代嘅竹林七賢，岩慚得嚟夠特別咁話。

## [編輯] 社會學嘅分析

身體缺陷、智力蠢鈍，同埋外表醜樣，本來係好唔同嘅事。社會將「唔標準」嘅情況統統歸做一類：騎呢/痀僂。點解會俾人混為一談呢？

根據福柯嘅分析，人類有一種好常見嘅心理結構，喺「正常」同「唔正常」之間畫一條線。透過強調「唔正常」嘅人有幾唔正常，例如監禁佢地、醫治佢地、懲罰佢地，行動嘅人本身，同時肯定緊自己屬於「正常」嘅身分。

根據 Mary Douglas 嘅分析，凡親唔能夠簡單分類嘅物品，人類喺認知嘅時候，潛意識都會覺得呢啲嘢有危險，需要隔離或者敬而遠之。

## [編輯] 外部連結

- 新春秋寫嘅《騎呢考》
- 人類學家 Mary Douglas 寫嘅 Purity and Danger

| 呢篇騎呢係楔位文章，仲未完成嘅。麻煩你幫手補充佢嘅內容。

由 "http://zh-yue.wikipedia.org../../../%E9%A8%8E/%E5%91%A2/_/%E9%A8%8E%E5%91%A2.html" 接收

分類: 楔位文章 | 文化 | 語言同文學 | 詞語 | 香港俗語

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- 中文