香港島 - 維基百科，自由嘅百科全書

# 香港島

### 出自維基百科，自由嘅百科全書

香港島嘅夜景

香港島，簡稱港島，面積 78 平方千米，係香港主要嘅島，亦係香港第二大島。島北嘅域多利城（又叫做女皇城或維多利亞城，英文名稱Victoria）係英國殖民香港最早發展嘅地方，一直係香港嘅商業同政治中心。來香港嘅英國人同移居香港嘅華人，最初就係住響呢個城。香港島同九龍半島之間隔住個維多利亞港，個港係以前進出香港嘅貿易船隻停泊嘅港口。島上面最高嘅山係太平山，海拔554米。

## [編輯] 行政

香港島嘅行政分區有：

- 中西區
- 東區
- 南區 (包括鴨脷洲)
- 灣仔區

註：香港島唔屬於離島區。

## [編輯] 歷史

1841年1月20日，英國嘅中國商務代表（未獲清廷承認）兼皇家海軍軍官查理義律（Charles Elliot）最先佔領香港島。

## [編輯] 地理

香港島係香港第二大島嶼，排喺大嶼山之後。香港島面積約佔全香港面積嘅7%，同維多利亞港對岸嘅九龍半島相隔。

## [編輯] 人口

2000年，香港島嘅人口有1,367,900人，約佔全香港人口嘅19%。人口密度每平方公里18,000，高過整體密度（7,000/km²）；加上九龍嘅人口共佔全港人口嘅47%。

## [編輯] 交通

香港地鐵 港島綫嘅路綫行港島北岸，來回上環同柴灣。香港電車行港島北岸，堅尼地城到筲箕灣。而島西端同南部交通主要係靠巴士服務。

香港山頂纜車係香港歷史最悠久嘅公共鐵路，來往山頂、半山區同埋中區。

跨海交通方面，香港島有3條過海隧道(東區海底隧道、紅磡海底隧道同西區海底隧道)同3條地鐵路線(東涌綫、荃灣綫同將軍澳綫)，仲有機場快綫連接香港島同九龍半島及新界。第5條連接嘅鐵路依家計劃緊（沙中線，參閱九廣鐵路）。

連接香港島同鴨脷洲嘅鴨脷洲大橋喺1980年落成。

島內亦設有渡輪碼頭，有頻密嘅航班來往九龍同離島(包括馬灣、愉景灣、梅窩、坪洲、長洲同南丫島)。

由 "http://zh-yue.wikipedia.org../../../%E9%A6%99/%E6%B8%AF/%E5%B3%B6/%E9%A6%99%E6%B8%AF%E5%B3%B6.html" 接收

分類: 香港地方 | 香港島

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- Français
- עברית
- 日本語
- Svenska
- 中文