行山 - 維基百科，自由嘅百科全書

# 行山

### 出自維基百科，自由嘅百科全書

行山
行山人士

行山，書面語叫遠足，係行路嘅一種，可以鍛鍊身心、旅遊享樂、欣賞風景等，行山地方一般係冇乜人住嘅郊外，郊野公園嘅行山徑。

## [編輯] 行山嘅地方

各地行山嘅地方受到當地嘅地形風貎、氣候所限，山多嘅香港行山徑經過山脊、山谷、河谷。挪威嘅高原、高山、冰川多，而冬天好凍，嗰道行山嘅要求有啲唔同，好多時只有夏天先行得。行山地方包括：城郊、鄉村、山地、森林、叢林、沙漠、冰川、峽谷、平原、山嶺、長城、古道、草地、環湖...

## [編輯] 裝備

### [編輯] 衫

### [編輯] 鞋

### [編輯] 襪

### [編輯] 帽

## [編輯] 注意嘅嘢

- 出發前應考慮自己同行山友體力，留意天氣預測，小心計劃好行程路綫，重要有伴一齊行。
- 着啱衫 褲 鞋 襪。
- 帶齊必需品，好似地圖、指南針、水、嘢食、電筒、雨褸、收音機、急救藥箱、哨子、流動電話、記事簿同埋筆等等。
- 唔好亂開新路，咁唔單止令倒表土流失，重好容易迷路、蕩失路。
- 留意天氣。

## [編輯] 各地行山

### [編輯] 香港

  睇下香港行山

行山響香港係幾受歡迎嘅活動，唔洗好多錢就可以玩足成日，香港嘅行山徑又多，變化又大，有各種唔同類型、長度、難度可以揀。特點係同市區嘅距離近。

### [編輯] 澳門、臺灣、中國大陸

澳門十幾條步行徑位於氹仔、路環、黑沙，由1.6 公里到 8.1 公里長。中國內地近年興起行山團，由熟識當地情況嘅導遊帶團。

### [編輯] 北美

加拿大同美國有幾多原始森林，國家公園，行山徑數目好多，管理亦好，加拿大BC省就有上百公里嘅行山徑[1]。

### [編輯] 歐洲

歐洲行山徑數目好多，不過各國情況唔同。

### [編輯] 澳洲

澳洲地方大，人口少，好多屬無人之地，離開市區可以好多日見唔倒人，響嗰道行山要格外小心，出發之前要通知其他人，參加熟識當地嘅導遊帶嘅本地團亦唔錯。

## [編輯] 對環境嘅影響

行山友通常唔靚景都唔去行。不過呢啲靚景地方通常都好脆弱。行山友有時會唔小心整壞個環境。一個人通常都無乜大影響，但係一大班人就唔可以睇小。響山道執柴，無山火嘅話，一次兩次就無乜影響。但係人人長年累月咁執，會拎走地方嘅養份。

通常好多受保護嘅地方，好郊野公園咁，都有例去保護。行山友跟住來做，影響就會細好多。通常例包括，唔畀生火，只可以響營地紥營，處理好大小兩便，同每日限制人數。

行山友有自己一套規矩，就係不留痕蹟。行山友行到好似無人行過咁，第日嘅人一啲都睇唔出。好多行山友就算無例都跟呢套做。

## [編輯] 出面網頁

- 香港郊遊路徑
- 郊野公園遠足安全指引
- 澳門自然網
- 行路行山 - 世界郊遊路徑資料庫
- Hong Kong Hiking

## [編輯] 註

1. ↑ 溫哥華行山(英文)

## [編輯] 參考

- 《香港遠足郊遊指南》，李日陽，萬里機構 ISBN 9621424259
- The West Coast Trail, Tim Leadem, GreyStone Books ISBN 1550546147

## [編輯] 睇下

- 爬山
- 露營

由 "http://zh-yue.wikipedia.org../../../%E8%A1%8C/%E5%B1%B1/_/%E8%A1%8C%E5%B1%B1.html" 接收

分類: 行山

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Česky
- Deutsch
- English
- Español
- Français
- Italiano
- 日本語
- Suomi
- 中文