荔枝角 - 維基百科，自由嘅百科全書

# 荔枝角

### 出自維基百科，自由嘅百科全書

由填平嘅荔枝角灣望返荔枝角。中間美孚新邨就響荔枝角填地。

荔枝角係香港 新九龍一個區，響長沙灣西面。荔枝角原本係海角，不過家下出面填晒海，已經睇唔到角。角嘅位置係響家下荔枝角羈留所，連住嘅山都係角嘅一部份。而隻角就係長沙灣呢個海灣末端。家下荔枝角同長沙灣就以蝴蝶谷道為界。近荔枝角道頭有條渠做分界。

荔枝角西面，原本都係個海灣，叫荔枝角灣，呢個灣響一步步填晒。香港政府未發展長沙灣已經發展荔枝角，而且響荔枝角灣兩角對出填海。荔枝角裏面有一個全港最大嘅私人屋邨，美孚新邨，全條邨都響填海地上起嘅。塊地原本係美孚油庫(之前叫標準石油)。而灣西角就係魚雷庫。

荔枝角灣佢最後都係填平埋。過咗個灣，就係葵涌地界。不過荔枝角灣對上個山，雖然葵涌界內，但係因為無乜大村落，所以亦曾經當係荔枝角，荔景邨個荔就係指荔枝角，家下瑪嘉烈醫院地址都係寫荔枝角。

由 "http://zh-yue.wikipedia.org../../../%E8%8D%94/%E6%9E%9D/%E8%A7%92/%E8%8D%94%E6%9E%9D%E8%A7%92.html" 接收

分類: 荔枝角

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文