梁家傑 - 維基百科，自由嘅百科全書

# 梁家傑

### 出自維基百科，自由嘅百科全書

梁家傑 SC (The Hon Alan LEONG Kah-kit, SC ，1958年2月22日—），香港出世，資深大律師，2001年至2003年做大律師公會會長，而家係立法會議員，代表九龍東。佢係香港公民黨同公民黨前身《基本法》四十五條關注組嘅成員，又係香港泛民主派成員。2007年2月，佢獲132名香港特首選舉嘅選委會提名，成為香港行政長官選舉嘅候選人。參選之後，啲人先至發現佢成日放一條袋巾喺衫袋，畀個花名「袋巾梁」佢。

## [編輯] 參選

梁家傑喺2006年 11月出嚟講話參加2007年香港行政長官選舉，話會挑戰「小圈子」選舉同埋曾蔭權，令佢唔會自動當選，仲要求對方公開政綱，得到香港泛民主派支持。

2007年 2月14號，得到132名選委嘅支持，攞到參選特首資格，係歷來第一個未喺北京中央支持下參選嘅人。到咗2007年3月25號嘅選舉，梁家傑得 123 票；曾蔭權得 649 票；輸咗。仲話會喺2012年「捲土重來」。

## [編輯] 專業資格

- 香港大學法律學士 (1982年)
- 香港大律師 (1983年)
- 英國劍橋大學法律碩士 (1984年)
- 香港資深大律師 (1998年)

## [編輯] 現任公職

- 香港特別行政區立法會議員 (由2004年10月至今)
- 市區重建局非執行董事 (由2005年5月1日至今)
- 雙語法律制度委員會委員 (由1997年至今)
- 投訴警方獨立監察委員會副主席 (2005年1月至今)
- 應用研究局董事 (由2000年2月至今)
- 社會福利署暴力及執法傷亡賠償組組員 (由2000年6月至今)
- 香港大學法律學院法律專業教育系名譽講師 (由2000年9月至今)
- 水污染管制上訴委員會主席 (由2001年1月至今)
- 香港貿易發展局專業服務諮詢委員會委員 (由2002年1月至今)

## [編輯] 歷任公職

- 香港大律師公會主席 (2001年1月至2003年1月)
- 香港大律師公會內地執業及關係委員會主席 (2000-2004年)
- 香港特別行政區中央政策組非全職顧問 (2000-2002年)
- 檢討香港法律教育及培訓督導委員會委員 (1999-2002年)
- 香港特別行政區中央政策組社會凝聚力小組組員 (2002年8月至 2003年7月)
- 教育統籌局-師訓與師資諮詢委員會初職教師見習評審專責小組主席 (2003年)
- 投訴警方獨立監察委員會會員(2000-2004年)

## [編輯] 家庭

梁家傑結咗婚，老婆陳淑儀，有兩仔一女。

## [編輯] 相關

- 九龍華仁書院

## [編輯] 外面網頁

維基語錄收錄咗同呢篇文相關嘅摘錄：
梁家傑

- 梁家傑網上辦公室
- Bar List at HKBA
- 梁家傑選舉廣告

由 "http://zh-yue.wikipedia.org../../../%E6%A2%81/%E5%AE%B6/%E5%82%91/%E6%A2%81%E5%AE%B6%E5%82%91.html" 接收

分類: 1958年出世 | 香港法律界人士 | 大律師 | 香港大學校友 | 香港泛民主派人士 | 梁姓 | 在世人物

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 日本語
- 中文