春秋 (史書) - 維基百科，自由嘅百科全書

# 春秋 (史書)

### 出自維基百科，自由嘅百科全書

《春秋穀梁傳集解》，晉·范甯集解，宋紹熙建安余仁仲萬卷堂刊本

《春秋》係魯國嘅史書，記載魯隱公元年（公元前722年）到魯哀公十四年（公元前481年）嘅歷史，係中國現存最早嘅一部歷史書。《春秋》一書嘅歷史資料價值高，不過唔完備。

響中國古時，春天同秋天係諸侯「朝聘」王室嘅時節〔呢句唔似粵語，幫手改改佢〕。另外，春秋響古時代表一年四季。而史書記載嘅都是一年裏面發生嘅大事，因此「春秋」係史書嘅統稱。而魯國史書嘅正式名稱就係《春秋》。以前有人認為《春秋》一書經孔丘修訂。𠵱家一般覺得係魯國史官作嘅，同孔丘冇乜啦舲[1]。

《春秋》用字簡練，記事簡略，原先本嘢有 18,000 幾字，現存版本得番 16,000 幾字。古人特登幫呢本書寫啲「傳」，解釋、說明《春秋》。據《漢書·藝文志》話，為《春秋》寫傳嘅有 5 個：

- 《左氏傳》30卷
- 《公羊傳》11卷
- 《穀梁傳》11篇
- 《鄒氏傳》11卷
- 《夾氏傳》11卷

《鄒氏傳》同《夾氏傳》已經失傳咗。《公羊傳》和《穀梁傳》響西漢初年寫成，用當時通行嘅隸書，𠵱家叫「今文」所寫成。《左傳》亦有兩種，一種出於孔丘舊居嘅牆壁之中，用秦朝以前嘅古代字體寫成，稱為古文；一種係戰國時期荀卿流傳落來嘅。

《公羊傳》同埋《穀梁傳》唔同《左傳》。《公羊傳》同《穀梁傳》假設孔子係《春秋》作者，試圖解開其中「微言大義」來闡述清楚孔子本意，有好多牽強附會嘢，一推就冧。而《左傳》則以史實為主，補充並糾正《春秋》中錯誤或無寫嘅大事。而且左傳嘅文筆好靚，所以渠嘅影響深過其他兩本。

## [編輯] 例句

「隱公元年．春．王正月．三月．公及邾儀父盟于蔑．夏．五月．鄭伯克段于鄢．秋．七月．天王使宰咺來歸惠公仲子之賵．九月．及宋人盟于宿．冬．十有二月．祭伯來．公子益師卒．」-- 咁就一年。

## [編輯] 參考

- 楊伯峻，《春秋左傳》淺講，中國古代文化史講座，廣西師範大學出版社，2003年，ISBN 7563339388

1. ↑ 音：la2 lang1， 冇關係咁解

四書五經
四書: | 大學 | 論語 | 孟子 | 中庸
五經: | 詩經 | 尚書 | 禮記 | 易經 | 春秋

## [編輯] 參閱

維基文庫有源文
春秋
由 "http://zh-yue.wikipedia.org../../../%E6%98%A5/%E7%A7%8B/_/%E6%98%A5%E7%A7%8B_%28%E5%8F%B2%E6%9B%B8%29.html" 接收

分類: 四書五經

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Deutsch
- English
- Français
- Bahasa Indonesia
- 日本語
- 한국어
- ‪Norsk (bokmål)‬
- Tiếng Việt
- 中文
- 古文 / 文言文