觀塘綫 - 維基百科，自由嘅百科全書

# 觀塘綫

### 出自維基百科，自由嘅百科全書

觀塘綫，係香港地鐵營運嘅七條路線之一，由油尖旺區嘅油麻地連接西貢區嘅調景嶺。1979年通車時嘅總站係喺觀塘，所以叫呢個名。截至2004年，觀塘綫有15個車站，當中有6個係轉車站，九龍灣、牛頭角、觀塘、藍田同埋油塘5個車站係架空／地面車站。觀塘綫喺路線圖裡面以綠色做代表。

地鐵觀塘綫路線圖

## [編輯] 路線圖

地鐵觀塘綫路線圖（根據真實地形嚟畫）

## [編輯] 歷史

香港地鐵觀塘線

### [編輯] 修正早期系統

喺荃灣綫通車前，地鐵系統就只係有修正早期系統，而唔係觀塘綫。

1975年11月，修正早期系統獲准興建。工程歷時四年，1979年10月1號正式通車。修正早期系統（首段）只係有石硤尾站到觀塘站嘅一段投入服務，列車只係有四卡。之後修正早期系統繼續擴展，地鐵服務喺1979年12月31號擴展到尖沙咀站。1980年2月12號過海鐵路路段啟用，地鐵列車第一次去到港島 中環，地鐵嘅服務亦都伸延到港島區，全段修正早期系統完工。為咗應付客量增加，列車組由1980年2月16日起加到一列六卡。

### [編輯] 荃灣綫

1982年4月26號，為咗方便觀塘綫乘客適應喺旺角站轉搭荃灣綫嘅列車過去港島，荃灣綫首段（荃灣↔荔景）同埋太子站嘅轉車月台啟用，並且取代咗原有修正早期系統由中環站至旺角站嘅部份。嗰日開始修正早期系統一分為二，荃灣站至中環站命名做荃灣綫，而觀塘站至油麻地站就命名做觀塘綫，所有觀塘綫嘅列車會以油麻地站下層月台做總站。

由荃灣綫中環站至佐敦站往返觀塘綫嘅乘客需喺旺角站轉車；而由荔景站至荃灣站往返觀塘綫嘅乘客就要喺太子站轉車。

1982年 5月，荃灣綫正式啟用，由嗰日開始油麻地站就成為咗觀塘綫嘅終點站，旺角站同埋太子站就成為接駁荃灣綫嘅轉車站。

### [編輯] 東區海底隧道

1984年，香港政府決定起第二條過海隧道——東區海底隧道。地鐵獲授權興建一條汽車同埋鐵路兩用嘅海底隧道。當隧道喺1989年建成啟用之後，觀塘綫嘅終點站喺同年嘅8月6號伸延到香港島嘅鰂魚涌站；新加嘅藍田站就喺同年嘅10月1號啟用。1986年5月22號，因應客量需求，特別係九龍塘轉車站嘅客量，列車加到去一列八卡，直至而家都係。

### [編輯] 將軍澳綫

2001年 9月27號 觀塘綫又被延伸去到香港島嘅北角站。隨住將軍澳綫嘅啟用，2002年8月4號觀塘綫嘅終點站又由香港島改番返去九龍，並且向東延伸以將軍澳綫 油塘站作為終點站。同年8月18號，將軍澳綫正式通車，觀塘綫列車最終以調景嶺站做終點站，將軍澳綫正式取代觀塘綫原有由海底隧道至北角站嘅一段。

## [編輯] 使用車輛

一列列車8卡（通車初期4卡，喺1980年加到去一列6卡，1986年到而家就加到去一列8卡)，並且喺1998至2001年間全面翻新。

觀塘線嘅車隊之中，其中13列係由南韓ROTEM株式會社同埋日本三菱電機共同製造嘅內嵌式車門列車，其餘嘅全部都係英國都城嘉慕所製造嘅列車。南韓製列車喺2002年4月尾投入服務。由於觀塘線係最早投入服務，所以觀塘線嘅英國製都城嘉慕列車的車卡主要係最早期買落嘅第1代闊門膠車卡。

英國製都城嘉慕地鐵列車車廂編組:

- (往油麻地方向) A (單數號碼)-C (單數號碼)-D-B-C-D-C (雙數號碼)-A (雙數號碼) (往調景嶺方向)

- A(有駕駛室嘅動力車廂)
- B(動力推動卡)
- C(附集電弓嘅動力車廂)
- D(拖卡)

南韓製地鐵列車車廂編組:

- (往油麻地方向) A3xx(單數號碼)-C3xx(單數號碼)-B3xx(單數號碼)-B8xx-C8xx B3xx(雙數號碼)-C3xx(雙數號碼)-A3xx(雙數號碼) (往調景嶺方向)

- A3xx(有駕駛室嘅動力車廂)
- B3xx/B8xx(動力推動卡)
- C3xx/C8xx(附集電弓嘅動力車廂)

## [編輯] 未來發展（觀塘線延線）

當政府仲計劃緊沙中線嘅時候，地鐵原本打算將Template:觀塘線由油麻地站向東延伸到黃埔。呢個計劃原本以為會隨住沙中線判咗俾九鐵之後而終止。但係隨住兩間鐵路公司合併，沙中線計劃移交地鐵，Template:觀塘線延線可望再次落實，最終可延伸到橫跨維多利亞港嘅第五條過海鐵路而連接香港島嘅炮台山站。

## [編輯] 車站

車站套色及名稱 | 所在區域 | 車站接駁 | 啟用日期
--- | --- | --- | ---
觀塘綫.
炮台山* 1 | 東區 |  |
黃埔* 2 | 九龍城區 |  |
何文田* 2 | 九廣西鐵* 3 |
油麻地 | 油尖旺區 | 荃灣綫 4 | 1982年5月10日6
旺角 | 荃灣綫 經旺角站轉乘九廣東鐵 5
太子 | 荃灣綫
石硤尾 | 深水埗區 |  | 1979年10月1日
九龍塘 | 九龍城區 | 九廣東鐵
樂富 | 黃大仙區 |
黃大仙 |
鑽石山 |
彩虹 |
觀塘區
九龍灣 |
牛頭角 |
觀塘 |
藍田 |  | 1989年10月1日
油塘 | 將軍澳綫 | 2002年8月4日
調景嶺 | 西貢區 | 2002年8月18日

附註 * 建議中

1 喺《鐵路發展策略2000》指出，由於交通需求未足以興建，現階段無意發展第五條過海鐵路。有關內容請參考第五條過海鐵路嘅文章。

2 根據地鐵提出嘅觀塘綫延綫方案，觀塘綫可以由油麻地站延伸到何文田站同埋黃埔站，為嗰區提供地鐵服務，並且會同沙田至中環線接駁。現時基於兩鐵合併嘅問題，未能落實有關計劃嘅發展日期。

3 根據九廣鐵路提出嘅南北走廊方案，九廣西鐵將會連接計劃中嘅沙田至中環線嘅東九龍線部份同埋九廣馬鐵。現時基於兩鐵合併嘅問題，未能落實有關計劃嘅發展日期。

4 油麻地站喺路線圖上會以一個轉車站嘅形式出現，但係列車廣播就從來唔會建議乘客喺嗰個站轉車。由於車站只係觀塘綫嘅終點站，車站設計上並唔係主要嘅轉車站，乘客需要去行另一層月台先可以轉車。所以路線圖上嘅標示只係告知乘客可以喺呢個站轉乘另一條路線，但係建議乘客用旺角站或者太子站轉車。

5 旺角站並唔係接駁九廣東鐵 旺角站嘅車站，但係兩個站之間有一條行人天橋連接，而行晒全程大概需要10至15分鐘。

6 由於觀塘綫現時行經此路段屬於荃灣綫工程嘅新建路段，所以係以呢條新建路段嘅啟用日期作準。有關內容請參閱本文章嘅修正早期系統部份。

由 "http://zh-yue.wikipedia.org../../../%E8%A7%80/%E5%A1%98/%E7%B6%AB/%E8%A7%80%E5%A1%98%E7%B6%AB.html" 接收

分類: 香港地鐵

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文