瓦萊塔 - 維基百科，自由嘅百科全書

# 瓦萊塔

### 出自維基百科，自由嘅百科全書

Image:World Heritage Emblem.jpg | 瓦萊塔城 (馬耳他)
瓦萊塔港口
(英文名) | City of Valletta
(法文名) | Ville de La Valette
登錄類型 | 文化遺產
評定標準 | 文化遺產(i) (vi)
登錄年份 | 1980年
拓展年份 |
備考 |
官方網頁 | UNESCO（英語）
地圖

瓦萊塔（Valletta）係地中海島國馬耳他嘅首都，位於馬耳他本島東部沿岸。面積只係得0.55平方公里，2000年估計人口有7,048人。

## [編輯] 歷史

喺1565年嘅馬爾他大圍攻之中，統治馬耳他嘅醫院騎士團擊退咗奧斯曼帝國嘅侵襲。騎士團為咗防止敵人再度襲擊，決定要起一座堅固嘅要塞都市。1566年3月28日，當時嘅騎士團總團長Jean Parisot de la Valette就為瓦萊塔城奠基，重賜名畀佢。瓦萊塔於是就發展成為繁華嘅市區嘞，而當地大部分古色古香嘅建築都係源自騎士團統治時期嘅。為咗保衛瓦萊塔城，騎士團喺城入面起咗座向海嘅碉堡，而家列為聯合國教科文組織世界遺產之一。

經過騎士團統治時期同埋短暫嘅法國統治時期之後，瓦萊塔嘅建築喺19世紀初受到咗英國統治嘅影響。啲建築嘅閘門改闊咗，又或者重新起過咁。第二次世界大戰期間，瓦萊塔遭受到德國同意大利軍隊空襲，多處地方受到嚴重損壞。最知名嘅損壞係喺19世紀初起嘅、離瓦萊塔城門冇幾遠嘅歌劇院。

圍城入面現存嘅歷史建築包括：

- 位於Republic Street嘅聖約翰聯合教堂（St John's Co-Cathedral，原本係騎士修道教堂）；
- 位於碉堡附近嘅首相辦公室；
- Palace Square對面、Republic Street上面嘅總統辦公室；
- 位於South Street嘅馬耳他國家美術館；
- 位於Republic Street嘅的馬耳他國家考古博物館；
- 馬耳他國會大樓（原本係騎士團宮殿，Grand Master's Palace）等等。

## [編輯] 地理

馬耳他巴士

瓦萊塔位於馬耳他本島東部沿岸嘅半島度，兩邊係天然海港Marsmaxett同Grand Harbour，係全國嘅主要海港。貨物起卸區設於Marsa，而郵輪客運站就喺Grand Harbour度。

瓦萊塔面積得0.55平方公里，大細只係相當於其他世界大國嘅細區仔。作為馬耳他嘅首都，瓦萊塔係國家嘅行政、商業中心，亦係全國嘅運輸樞紐。馬耳他嘅公共運輸系統好依靠陸路，主要嘅公共交通工具係巴士，而全國大部分嘅巴士路線都會經過瓦萊塔城門外嘅巴士總站。城入面要揸車受到一定嘅限制，部分主要道路就劃為行人專用區。

## [編輯] 文化

St. Ursola Street

瓦萊塔城入面有多座古色古香嘅建築，聚集咗咖啡室、餐廳、銀行、酒店、政府辦公室等等。碉堡就改設為公園，畀遊客觀賞海港同埋馬耳他島上嘅景色。

喺一眾古建築之中，Old Theatre Street嘅Manoel Theatre，自1732年起已經係演藝場地㗎嘞。嗰間音樂廳當年由騎士團團長António Manoel de Vilhena起嘅，而家多數用嚟做古典文藝表演，亦都有時用嚟搞詩詞朗誦會、爵士樂、民俗樂、搖滾樂等表演呀咁。

每年2月10日，瓦萊塔全城會慶祝聖保羅日。

瓦萊塔亦都因瓦萊塔足球會（Valletta FC）而好出名，係馬耳他島上最好嘅足球會之一。

2005年，史提芬·史匹堡嘅電影作品《慕尼黑》嘅部分場景，就係喺瓦萊塔度拍㗎嘞。

由 "http://zh-yue.wikipedia.org../../../%E7%93%A6/%E8%90%8A/%E5%A1%94/%E7%93%A6%E8%90%8A%E5%A1%94.html" 接收

分類: 首都

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- አማርኛ
- العربية
- Azərbaycan
- Беларуская
- Български
- Brezhoneg
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Gaeilge
- עברית
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Lëtzebuergesch
- Lietuvių
- Македонски
- Malti
- Plattdüütsch
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Occitan
- Polski
- Português
- Runa Simi
- Română
- Русский
- Sicilianu
- Slovenčina
- Shqip
- Српски / Srpski
- Svenska
- Kiswahili
- Türkçe
- 中文