聖若瑟書院 - 維基百科，自由嘅百科全書

# 聖若瑟書院

### 出自維基百科，自由嘅百科全書

聖若瑟書院
“勤勞與美德” 拉丁語: "Labore et Virtute"
創於 | 1875年
類型 | 津貼中學 （教學語言：英文）
校監 | Brother Thomas Favier, FSC
校長 | 梁長興
院/社 | {{{社}}}
師 | （不適用）
學生人數 | 約1200人
刊物 | Green and White
位於 | 中環 堅尼地道7號
聯絡 | (852) 2522 1204
網址 | http://sjc.edu.hk/

聖若瑟書院（St. Joseph's College）係香港其中一間出名嘅男校。呢間學校係一間天主教中學，由喇沙會嘅修士建立，1875年創立，係香港最早嘅天主教學校。而家嘅校舍喺香港中環 堅尼地道7號，其中嘅兩幢舊翼分別建於1920年同埋1925年，係香港嘅法定古蹟。呢間學校喺體育、朗誦同辯論等課外活動都有傑出嘅表現，被視為香港嘅名校之一。聖若瑟書院一共有1300名學生。呢間學校有一間附屬小學——聖若瑟小學，同埋一間幼稚園——聖若瑟幼稚園，都係喺香港灣仔活道48號。如果將三間學校都計埋嘅話，喺聖若瑟入便讀書嘅人數經已超過咗四千二百人。

## [編輯] 辦學嘅宗旨

書院嘅辦學宗旨係為咗喺智力、體能、社交、道德等各方面都可以幫到學生提供教育，並建設一個有利學生同埋教師溝通嘅學習環境。

## [編輯] 辦學嘅團體

書院係由喇沙修士會管理，呢個團體係一個用創辦人聖約翰‧喇沙命名嘅世界性辦學團體。

喇沙會嘅目標係為咗青年，特別係家境貧窮嘅學生提供天主教嘅全人教育。佢嘅精神係信念同埋熱誠：即係對天主抱有信念，對教育兒童懷有熱誠。呢個精神亦都係喇沙會喺香港嘅所有教育機構所共享嘅。

所有嘅喇沙會學校都致力協助青少年自我發展成人，並喺一個公義嘅世界入便好似兄弟姊妹咁樣生活。

## [編輯] 出名嘅校友

- 高錕教授，CBE；被譽為光纖之父，係前香港中文大學校長
- 施偉賢，SC，QC，CBE；資深大律師，前香港賽馬會主席，前立法局議員
- 夏佳理，GBS，JP；律師，香港行政會議成員，前立法會議員，而家嘅香港賽馬會主席
- 山度士；前香港足球員，香港隊代表
- 羅康瑞，GBS，JP；瑞安集團主席
- 曹廣榮，CBE；前香港政府政務司
- 何鴻超教授，CBE；醫生，香港防癌會創辦人
- 康寶駒；律師，香港足球總會主席
- 李國寶博士，GBS，JP；行政會議成員，立法會議員，東亞銀行主席
- 梁智鴻醫生，GBS，JP；醫生，前醫院管理局主席，行政會議成員
- 梁智仁教授；醫生，香港公開大學校長
- 林海峰；DJ
- 方力申；歌星，前游泳運動員，香港代表隊成員
- 陳百祥；藝人，名星

## [編輯] 通去外面嘅連結

- 聖若瑟書院官方網頁
- 聖若瑟書院綠與白網頁
- 聖若瑟書院舊生會官方網頁

| 呢篇聖若瑟書院係關於教育嘅楔位文章，仲未完成嘅。你可以幫手補充佢嘅內容。

由 "http://zh-yue.wikipedia.org../../../%E8%81%96/%E8%8B%A5/%E7%91%9F/%E8%81%96%E8%8B%A5%E7%91%9F%E6%9B%B8%E9%99%A2.html" 接收

分類: 教育楔類 | 香港中學

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文