廣東麻雀計番 - 維基百科，自由嘅百科全書

# 廣東麻雀計番

### 出自維基百科，自由嘅百科全書

廣東十三張麻雀一般計番

## [編輯] 零番

- 雞胡：只係由四個搭子同一對將組成，而無任何以下形式組合嘅牌型。

## [編輯] 一番

- 自摸：食糊牌由自己摸返嚟，即係摸返嚟張牌唔可以觸及暗牌、落海、低過枱面、觸落牆牌、觸及海內牌、帶牌摸牌
- 平胡：全部牌都係順子，而將眼唔係字牌
- 將：將眼係一對二、五或者八
- 缺五：成副牌都無"五"呢個數字
- 短么：成副牌都有一、九同字牌（一、九同字牌叫"么"）
- 般高：有兩副相同嘅順子
- 三元牌：拎到任何一副中、發、白嘅刻子。
- 風牌：拎到自己所屬門風或者圈風嘅刻子。
- 花牌：一隻花牌都無，或者拎到同門風相符嘅花牌。
- 獨聽：叫胡(聽牌)時只係叫一飛。
- 老少：拎到同花色「一二三」或者「七八九」順子，或者「一一一」、「九九九」刻子
- 缺門：成副牌得兩花種色，例如得筒、萬，者或萬、索，而且無字牌
- 門清：全部牌都是自己摸，無上無上、碰，最後一隻牌係人哋出銃
- 彩龍：拎到三種花色「一二三」、「四五六」同「七八九」順子
- 海底撈月：海底最後一張食糊（自摸）
- 河底撈魚：海底最後一張食糊（出銃）
- 搶槓：人哋槓張牌啱啱自己可以碰咗之後食到糊
- 兩槓：槓出（明槓或暗槓）兩張不同的牌
- 槓上花：明槓或暗槓補牌時，補牌返嚟張牌食糊
- 卡五：手上有一張四同一張六，聽五而食出
- 清四碰：碰出四副刻子，明槓都計
- 四歸一：四張相同嘅牌分成一副順子同一副刻子

## [編輯] 二番

- 四歸二：四張相同嘅牌分成兩副順子同一對將
- 混帶么：所有順子、刻子同將都至少有一張一、九或者字牌
- 一組花：齊"春夏秋冬"或"梅蘭竹菊"四張花牌
- 半求：全部牌都係上或者碰，而最後自摸食糊

## [編輯] 三番

- 全求：全部牌都係上或者碰，而最後出銃食糊
- 門清自摸：糊牌前無上、碰、明槓，可以暗槓，而最後自模食糊
- 對對胡：全部係刻子，無順子
- 一條龍：拎齊一至九同一花色嘅牌
- 清帶么：所有順子、刻子同將都最小有一張一、九，但無字牌
- 混一色：成副牌都係由字牌同另外單一花色（筒、條或萬）組成
- 三相逢：拎到三副同數但不同花嘅順子
- 三相刻：拎到三副同數但不同花嘅刻子
- 五門齊：成副牌由筒、條、萬、風牌同三元牌五種花色組成

## [編輯] 四番

- 四歸四：四張相同嘅牌分成一副「般高」同兩副順子（亦可以是兩副「般高」）。

## [編輯] 五番

- 小三元：拎齊中、發、白三種牌，其中一種係將。

## [編輯] 七番

- 七對子：門清拎到七個不同嘅對子。

## [編輯] 八番

- 七搶一：拎到七張花牌，另一家出花牌，唔使理牌型立即可以搶牌食糊
- 八仙過海：拎六八張花牌，唔使理牌型立即可以食糊

## [編輯] 十番

- 清一色：成副牌由同一花色搭子同將組成。
- 雙龍抱：拎到兩副般高。（如果係門清就計七對子。）
- 三暗刻：有三副自己摸返嚟嘅刻子，唔可以碰返嚟
- 三連刻：拎到同花色三副連續數嘅刻子
- 大三元：拎齊中、發、白三副刻子
- 三槓：槓出（明槓或暗槓）三副牌
- 全帶：成副牌嘅順子、刻子同將都帶有同一數字
- 九蓮花燈：三種花色嘅搭子同將配成：「一一一二三四五六七八九九九」牌型
- 人胡：喺第一圈因有人出銃而食糊
- 地胡：喺第一圈自摸食糊
- 混老頭：全部都係一、九或字牌嘅刻子同將眼
- 三數：成副牌都係由三個數字組成（風牌同埋三元牌都當係一數）。

## [編輯] 二十番

- 兩數：成副牌都係由兩個數字組成（風牌同三元牌都當係一數）。
- 天胡：一開局莊家排好牌已經係糊牌
- 三步刻：全副牌都係「一四七」、「二五八」或「三六九」刻子或將。
- 小四喜：拎到東、南、西、北三副刻子同一對將
- 喊九蓮：以非門清方式拎到同一花色嘅「一一一二三四五六七八九九九」牌型。

## [編輯] 三十番

- 四暗刻：有四副自己摸嘅刻子。

## [編輯] 四十番

- 四連刻：拎到同花色四副連續數嘅刻子
- 十八羅漢：槓出（明槓或暗槓）四張唔同嘅牌，胡牌時牌數要有十八張
- 雙雙龍抱：拎到四副相同嘅順子，唔乭以有碰出嘅刻子
- 清老頭：全部是一、九嘅刻子同將，無字牌
- 連七對：由同花色七個連續數組成嘅七對子
- 字一色：全部都係字牌嘅刻子同將，亦可以係七對子
- 藍一色：全副牌都係東、南、西、北、白板或者八筒嘅搭子同將
- 綠一色：全副牌都係二索、三索、四索、六索、八索或者發嘅搭子同將
- 紅孔雀：全副牌都係一索、五索、七索、九索或紅中嘅搭子同將
- 大四喜：完成東、南、西、北四副刻子
- 十三么：以門清方式，拎齊十三種么牌各一張，再加其中一張做將眼。

例：再加一對將眼

- 九蓮寶燈：門清拎到同一花色「一一一二三四五六七八九九九」牌型，九張全聽

## [編輯] 參考

由 "http://zh-yue.wikipedia.org../../../%E5%BB%A3/%E6%9D%B1/%E9%BA%BB/%E5%BB%A3%E6%9D%B1%E9%BA%BB%E9%9B%80%E8%A8%88%E7%95%AA.html" 接收

分類: 麻雀

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢