凸字 - 維基百科，自由嘅百科全書

# 凸字

### 出自維基百科，自由嘅百科全書

讀凸字；上面刻住⠏⠗⠑⠍⠊⠑⠗，即係法文premier，係第一咁解。

凸字，又叫做點字，係一種畀盲人用嘅字，等佢哋可以靠摸凸字讀書。凸字英文叫 Braille，係法國人布雷爾 (Louis Braille) 響1829年發明。

凸字主要係同拉丁字母編碼，不過，唔同地方會因應各自語言特性而另行同凸字編碼。

## [編輯] 歷史

布雷爾細個已經係盲嘅。拿破崙想有一套可以夜晚可以讀嘅字，畀軍人唔使出聲唔使光都可以讀得到。所以佢叫巴比 (Charles Barbier) 做一套，用十二個點編字，不過呢套嘢畀一般軍人就太難學，軍方唔受佢呢一套。咁1821年巴比就去到法國巴黎嘅國立盲人學院，就響呢度遇到布雷爾。布雷爾發覺十二點太難用，讀一個字唔可以唔郁手指，咁樣，手指唔可以郁好快咁讀晒成句。布雷爾將個碼改寫，變做六點，咁讀嘅速度會快好多。

## [編輯] 格式

凸字固名思義就係響紙或其他平面上面凸來字，而點字就道出咗佢係用點來編字。

多數人用凸字都係六點，排成長方形，每個方形代表代表一個字母或者符號。佢左右各三點排成兩棟，而格式就係咁：

㊀ ㊃
㊁ ㊄
㊂ ㊅

每一點嘅都有一個數字跟住，左邊一棟，由上至下，叫一二三。右邊一棟，上至下，叫四五六。要形容一隻凸字，就會叫佢凸起嘅點嘅數字，好似咁，例如拉丁字母M字，一三四點凸起咗，就會叫佢做一、三、四(1-3-4)。

後尾有咗因電腦，用美國信息交換碼 (ASCII)。凸字就就電腦八爻 (bit) 嘅卦 (byte)，咁就加多兩點響下面，變做八點：

㊀ ㊃
㊁ ㊄
㊂ ㊅
㊆ ㊇

最低嗰兩點，左邊叫七，右邊叫八。七八點可以分拉丁字母大小寫同數字，而原點字就無分。不過對盲人來講，七八點係唔用，純綷係同交換碼兼容而設。

## [編輯] 字母同數字

A、1 | B、2 | C、3 | D、4
E、5 | F、6 | G、7 | H、8
I、9 | J、0 | K | L
M | N | O | P
Q | R | S | T
U | V | W | X
Y | Z

由 "http://zh-yue.wikipedia.org../../../%E5%87%B8/%E5%AD%97/_/%E5%87%B8%E5%AD%97.html" 接收

分類: 凸字

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- العربية
- বাংলা
- Català
- Česky
- Dansk
- Deutsch
- Ελληνικά
- English
- Esperanto
- Español
- Euskara
- Suomi
- Français
- Galego
- עברית
- Italiano
- 日本語
- 한국어
- Lietuvių
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Simple English
- Slovenčina
- Slovenščina
- Shqip
- Српски / Srpski
- Svenska
- ไทย
- Türkçe
- Українська
- اردو
- 中文