緬甸蟒蛇 - 維基百科，自由嘅百科全書

# 緬甸蟒蛇

### 出自維基百科，自由嘅百科全書

緬甸蟒蛇
物種分類

界 (Regnum): | 動物界
門 (Phylum): | 脊索動物門
綱 (Classis): | 爬行綱
目 (ordo): | Squamata
亞目 (Subordo): | 蛇亞目
科 (familia): | 蟒科
亞科 (Subfamilia): | Pythonidae
屬 (genus): | 蟒屬
種 (species): | P. molurus
亞種 (Subspecies): | P. m. bivittatus

三元學名
Python molurus bivittatus Kuhl, 1820

緬甸蟒蛇，或稱緬甸岩蟒，係亞洲岩蟒兩個亞種之一，係顏色較深，分布較廣嘅蟒蛇。由黃色或灰色嘅體色，同不規則嘅褐色鞍形花紋所組成，非常容易辨認。紀錄中最大一條有6米長。

## [編輯] 分布

亞洲南部。棲息響低地、大草原、濕地。響樹林地區比較活躍。緬甸品種主要分布響緬甸，泰國，中國南部同越南。另一品種：印度蟒蛇，分布響印度同斯里蘭卡

## [編輯] 食啲乜

香港自然界裡面非常重要嘅捕獵者，細條嗰陣會捉老鼠嚟食，大條時就會捕獵一啲體型較大嘅獵物，例如年幼嘅野豬，赤麂等。記錄中至少曾有一條已成長嘅緬甸蟒蛇吞咗隻牛仔。佢哋係無毒嘅蛇，但有強大嘅肌肉收縮能力，可較易絞死獵物。

若果無咗蟒蛇存在，會令到獵物種群嘅大細突然失去平衡。

## [編輯] 保育狀況

緬甸蟒蛇嘅白變種

現時，蟒蛇面臨嘅威脅包括棲境遭破壞同人類捕獵(用嚟做皮革)，以及響東南亞等分佈區內嘅盲目屠殺。香港由1976年開始立法保護緬甸蟒蛇，唔可以捕殺。

蟒蛇脾性唔差，響香港以外地區，唔少動物園會將佢哋當展品。香港動植物公園，嘉道理農場暨植物園而家都有緬甸蟒蛇展出。另外，亦有私人飼養個別品種，或白色變種。響外國，有好多人會亂咁放生緬甸蟒蛇，嚴重威脅當地嘅生態系統。

## [編輯] 資料來源

- 《香港生態情報》，ISBN 962-04-2386-0
- 《兩生爬行類圖鑑》，ISBN 957-469-519-0
- 《科學月刊》，2001年5月號
- 《香港的兩棲類和爬行類》，1988年

由 "http://zh-yue.wikipedia.org../../../%E7%B7%AC/%E7%94%B8/%E8%9F%92/%E7%B7%AC%E7%94%B8%E8%9F%92%E8%9B%87.html" 接收

分類: 爬蟲類 | 蟒蛇科 | 蟒蛇

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢