天下太平 - 維基百科，自由嘅百科全書

# 天下太平

### 出自維基百科，自由嘅百科全書

「天下太平」遊戲

天下太平，係透過猜包剪揼進行嘅紙上遊戲之一，可以兩個人對玩。

玩家需要預備白紙、鉛筆同擦膠。喺紙上面劃方格，作為堡壘。然後就可以開始猜包剪揼。每猜贏一次就可以喺自己嘅領域入面新增設施，遊戲初段玩家喺方格入面寫上「天下太平」四個字，然後第二階段係插旗（最多三枝），第三階段係建立保護罩（最多五層），最後就可以加入大炮或者戰機，或者去攻擊對方嘅設施，又或者修復自己嘅設施。當其中一方嘅旗幟、保護罩及堡壘全部消滅，佢就算輸。

天下太平喺1980至1990年代 香港嘅小學好興遊戲，每逢小息或者放學，就會有同學玩。亦都有啲比較曳嘅同學，仲會喺堂上同隔籬同學趁先生睇唔到果陣靜雞雞玩。

由於規則嘅變化空間大，哩種遊戲又可以衍生出多種唔同嘅玩法。可以三個人同時玩；可以更改遊戲中嘅事物同文字，將堡壘改寫為「天下大亂」，將武器改為其他古靈精怪嘢，尤其係有啲性好奇嘅同學會將佢哋改為同性有關嘅嘢，遊戲就變成「鹹濕版」。

## [編輯] 相關網站

- 「天下太平」Flash遊戲

由 "http://zh-yue.wikipedia.org../../../%E5%A4%A9/%E4%B8%8B/%E5%A4%AA/%E5%A4%A9%E4%B8%8B%E5%A4%AA%E5%B9%B3.html" 接收

分類: 遊戲 | 香港文化

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- 中文