鴛鴦 (飲) - 維基百科，自由嘅百科全書

# 鴛鴦 (飲)

### 出自維基百科，自由嘅百科全書

鴛鴦係創製自香港大牌檔西茶檔攤嘅特色飲品。其實即係咖啡、紅茶同埋淡奶嘅混合飲品。依家只要是旦走入一間港式茶餐廳都可以嘆到美味又有特色嘅鴛鴦。

佢嘅最正宗份量，其實係有口訣，就係：「七茶三啡適量奶」，即係有七份係西式紅茶，三份係咖啡（至於紅茶同埋咖啡各自嘅沖調份量就要因應唔同師傅嘅方法而論），再加入適量嘅淡奶；如果係冷飲就會加白糖漿，哩樣嘢水吧方面會代勞，但係熱飲就要隨自己喜好而加入砂糖。記住一點，如果冷飲又唔可以飲太甜嘅話，一定要喺落單時講明要「少甜」。

近年仲發展出一種叫做「鴦走」嘅沖調方法，即係當熱飲嗰陣時，將淡奶轉為煉奶；因為煉奶本身已經有甜味，所以熱鴛鴦嚟到檯時係唔需要加糖，只要用支茶匙搞一搞混和一吓就可以飲。

由 "http://zh-yue.wikipedia.org../../../%E9%B4%9B/%E9%B4%A6/_/%E9%B4%9B%E9%B4%A6_%28%E9%A3%B2%29.html" 接收

分類: 嘢飲

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 日本語
- Svenska
- 中文