尻 - 維基百科，自由嘅百科全書

# 尻

### 出自維基百科，自由嘅百科全書

【鳩】

「鳩」係假借字，原本係一種雀鳥嘅名，讀「溝」音。用作粗口字嘅時候就讀做gau1，俗寫係「門」字裡面加個「九」字，但係正寫應該係「尻」（喺日本，哩個漢字嘅用法同以下所解說嘅嘢並唔相同），意思及用法同個「撚」字都幾相似：

- 作名詞用，「陽具」嘅意思，量詞係「條」或者「碌」。例子：

  留得碌鳩在，那怕冇女屌！

- 語氣助詞，本身冇意思，用作加強語氣。例子：

  屌鳩你！（加強「屌你」嘅語氣。）
  多鳩餘（加強「多餘」嘅語氣。）
  點鳩樣呀你？（加強「你想點樣」嘅語氣。）

  用以加強堅決嘅語氣，例子如下：
    是鳩旦／求鳩其（冇所謂，隨便嘅意思；有「唔好再問我」嘅意味。）
    罷鳩就（就咁算數；有「唔會再有第二次機會」嘅意味。）
    話鳩之你（隨便你；有「堅決唔再理會」嘅意味。）

- 助詞，可以作為顛倒句子意思。例子：

  有鳩野玩！（冇嘢好玩。）
  有鳩女望！（冇女好望。）

- 形容詞(1)，形容呆頭呆腦嘅樣。例子：

  鳩下鳩下（呆滯笨拙。）

- 形容詞(2)，形容人奸狡無良嘅時候，前面通常會加個撚字；或者形容冇主見而令人覺得好麻煩嘅人。例子：

  條友仔好撚鳩！（嗰個人好鬼死奸狡。）
  屌條友仔諗嚟諗去都唔知想點，鳩到死！（唉嗰個人唔知佢諗想點，好鬼死麻煩。）

### [編輯] 文法

「鳩」字同「撚」字意思同性質好似，都係好少單獨字咁使用，多會夾雜喺句子中加強語氣，文法同「撚」字一樣，基本上可以同「撚」字互換嚟用或者一齊使用。例子：

  好悶呀！　→好鳩悶呀！／好撚鳩悶呀！（好鬼悶！／悶到發神經！）
  我話之你死　→我話鳩之你死（我決定唔會再理你）

### [編輯] 「鳩」作名詞用嘅其它例子

鳩細冇女要，鳩長俾狗𡁻市井創作俗句之一，意思即係：陽具好細冇女性會接受，陽具大則會被狗咬噬。

### [編輯] 「鳩」作助詞用嘅其它例子

打鳩佢狠狠咁打佢一餐。哩個比起「打佢一餐」嚟得更狠更用力。

### [編輯] 「鳩」作形容詞用嘅其它例子

戇鳩鳩／戇撚鳩愚昧笨拙到唔識形容。

### [編輯] 常見嘅單獨字句應用

鳩毛 陽具上嘅陰毛。

戇鳩愚昧笨拙，多數用嚟鬧人講咗（或做咗）冇意義或者無聊嘅話（或者事情）。

戇鳩仔／佬／妹意思同上，用嚟形容人嘅名詞。

鳩屎多數形容嗰啲一朝得志就乘機哂命，不可一世嘅人，有所謂「鳩屎撐撐」；亦有形容狡猾講大話，或者麻麻煩煩嘅人。例句：呢條友仔成身名牌渣住架波子，你睇佢幾咁鳩屎！（哩個人成身都係名牌兼渣住架保時捷跑車，你睇佢嗰個不可一世嘅衰樣！）

鳩o翕胡言亂語唔知講乜，作大，或者信口開河嘅意思。「o翕」讀作「UP」，唔識中文輸入嘅人會寫成「9up」。

好鳩雀躍照字面解，好嘅陽具應該好似生猛嘅雀仔咁活躍；但一般係用嚟形容萬分高興嘅情緒。

唔鳩化思想守舊古板，唔開化。

鳩芝媽碌形容人講嘢語無倫次雜亂無章，或者做事一塌糊塗。

抓("ngau")撚哂鳩頭其實係由「抓("ngau")哂頭」演變出嚟，抓爛頭皮諗極都諗唔明嘅意思；哩句係比諗極都唔明更加犀利誇張嘅形容詞。

鳩埋一堆莫明其妙嘅組合詞語，意思即係走埋一齊，聚埋一堆，尤其是指嗰啲烏合之眾。例句：你咪同班專搞事嘅古惑仔 鳩埋一堆啦！害鳩死你呀！（你唔好成日群埋嗰班專搞事嘅黑社會份子啦，盞俾佢哋害到你雞毛鴨血呀！）

※　其實有好多場合唔太方便直接用粗口字表達，但為咗要加強語氣又唔想粗口滿天飛，好多人會將粗口字改變成其它嘅諧音字嚟發洩一吓。特別一提近期坊間流傳緊用個「膠」字嚟取代「戇鳩」作為同義字，其實係將「戇鳩」讀諧音變成「硬膠」，再簡化出嚟用。網絡上面有人用圖畫嚟搞鬼，畫咗個公仔嚟做「膠」字嘅專用圖像，如果喺某某地方睇到一個正圓嘅白色小丑面，紅紅大鼻同展笑大咀，咁嗰個就正正係「膠」嘅代表－－－〈小丑神〉嘞。

## [編輯] 相關連結

廣東話粗口研究網

| 呢篇尻係楔位文章，仲未完成嘅。麻煩你幫手補充佢嘅內容。

由 "http://zh-yue.wikipedia.org../../../%E5%B0%BB/_/_/%E5%B0%BB.html" 接收

分類: 楔位文章 | 香港粗口 | 性

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢