錫亞琴冰川 - 維基百科，自由嘅百科全書

# 錫亞琴冰川

### 出自維基百科，自由嘅百科全書

錫亞琴冰川
錫亞琴冰川張衞星相
類型 | 山區冰川 (Mountain glacier)
位置 | 喀什米爾
長 | 80 千米

錫亞琴冰川，英文寫做Siachen Glacier，係響東喀喇崑崙山脈，大約位置係35.5°N′77.0 E°′{{{6}}}。渠係喀喇崑崙最長嘅冰河，亦係地球極地以外第二長者[1]。 渠發源自海拔 5753 米 中國邊境嘅英迪拉凹[2]；去到渠海拔3620 米個鼻[3]。

錫亞琴冰川之北係中亞同印度大陸嘅分水嶺。條冰川被西邊嘅 Saltoro 山脊同 東邊嘅喀喇崑崙主脈夾住。 Saltoro 山脊由北邊中國邊境嘅喀喇崑崙山脈 Sia Kangri 峰發起，渠嘅脊梁由最低 5450米 高到 7720 米。 其主要山凹，由北到南，有：Sia La （5589 米）, Bilafond La （5450米），Gyong La （5689 米）。

## [編輯] 衝突地區

錫亞琴冰川地區係中間最細撻橙色三角型

條冰川位於印巴相爭嘅喀什米爾地區。嗰道冬季平均落雪10.5米，温度低至攝氏 -50 度。 個名錫亞琴嘅意思係「野玫瑰之地」；有啲人話渠指條冰川下面個山谷道好茂盛嘅喜瑪拉雅山野花，特别係嗰啲生喺石上面嘅有刺嘅植物。呢道係世上最高嘅戰場；印度 同巴基斯坦自從１９８４年４月１３號就間唔中喺道打來打去。兩國長期係呢撻６０００米以上嘅山區駐軍。呢道啲喺典型嘅山區戰事。條冰川啲冰融咗後，流入奴勃拉河(en:Nubra)，之後流入希约克河 (en:Shyok River)，再流入印度河。 呢啲水係印度河嘅一支重要水源。全球變暖令到呢啲喜瑪拉雅冰融得從未見過咁快，後果可能好嚴重。

錫亞琴之爭源自地圖： 喺座標NJ9842之後啲疆界就嘜得唔清唔楚 。1949年嘅 卡拉奇協議 同 1972年嘅 Simla 協議 都無清楚指出邊個控制條冰河，只係話由 NJ9842 點開始，條邊界 「自此向北面啲冰川("thence north to the glaciers")」 咁樣延伸。但 1960年代同1970年代時，亞美利根合聚國防制圖局（ Defense Mapping Agency） (而家變咗做國家地空情報局 [National Geospatial-Intelligence Agency]) 毫無法律或任何邊界文書根據咁就喺渠地啲公開嘅、畀飛機師睇到嘅地圖（maps available to the public and pilots）畫咗條國界，由 NJ9842 伸向東東北中國邊境嘅５５３４米（１８１３６英尺）嘅喀喇崑崙凹。 衆多政府同埋私家製圖者就跟住咁劃，變相送咗嗰 2700 平方公里嘅錫雅琴地區畀巴基斯坦。印度政府同軍方見到咁樣...... 1984年以前巴基斯坦軍同印度軍都無長駐呢區。

## [編輯] 打

  主文： 錫亞琴之爭

1970 年代 同早期 1980年代時有幾支登山隊經巴基斯坦政府批淮，登咗錫雅琴地區幾座高峰；咁樣加強咗巴基斯坦稱主權嘅理據。 1978年, 印度陸軍上校N. Kumar 組織咗次軍事考察，去到啲 Teram Kangri 山峰 (呢啲山峰係中國邊境，落喺由 NJ9842 向正北劃嗰條線以東少少)作回應。１９８２年，Joydeep Sircar 喺加爾各塔份《電報》(The Telegraph)上首次公開指出有衝突可能；1984年，哩篇文以《山政》 "Oropolitics" 為題倫敦出現喺《阿爾卑斯誌》(Alpine Journal) 道。１９８４年４月１３號，印度發動「雲使行動」(en:Operation Meghdoot (其名來自梵文劇之神聖雲使)，派其陸軍 Kumaon 團 同埋 空軍 去啲冰川地區；巴基斯坦軍旋即回應；咁兩隊人就玩鬬快上山頂。 幾日內，印度軍登上多數Saltoro 山脊高地， 領先巴基斯坦軍差唔多成個星期，從而控制冰川區大部。北部兩個山凹 - Sia La 同 Bilfond La - 好快就被印度揸住。 喺渠部回憶錄，現任巴基斯坦總統Pervez Musharraf將軍話：巴基斯坦輸咗差唔多成 2,331 平方公里（９００平方英里）土地[4].。TIME 話印度獲得近1,000 方里嘅巴基斯坦稱地。[5] 此後巴基斯坦試過幾次趕走啲印度軍，但無乜結果。其中最為人知者係1987年 Pervez Musharraf帶咗隊該區新成立嘅特别服務組(Special Services group (SSG))突擊隊嗰次。渠地喺Khapalu 組織咗 一隊八千員嘅特别駐軍，其直接目標係奪取 Bilafond La，但肉搏咗一大輪，巴基斯坦軍仍被印度軍打回原地。 印度下級軍官（Naik Subedar）Bana Singh係唯一喺錫雅琴靠打真軍獲得Param Vir Chakra ---- 印度最高勇氣勲章（gallantry award） ---- 者；渠日光日白響6700米高峰 襲擊並奪得一座巴基斯坦睄崗 ---- 而家就叫做 Bana 崗。[1] 其後巴基斯坦亦係 1990, 1995, 1996 甚至 1999年初（Lahore 峰會之前）試過收復失地。 1995年巴基斯坦 SSG 嘅攻勢死傷咗 40 人，但位置上乜都無變[2]。

## [編輯] 現況

印度士兵喺TIME封面；嗰期有報導錫亞琴之爭同埋現況。

印度軍隊控制成條錫亞琴冰川 同 冰川之西 Saltoro 山脊三個主要山凹： Sia La, Bilafond La, and Gyong La，佔高地優勢。[6] Gyong La (Pass) 位於北緯 35-10-29, 東經77-04-15；印度控制嗰點。巴基斯坦控制 Gyong La 西南五東里外嘅下游山谷。越來越多人叫印度軍同巴基斯坦軍扎住嗰條線做「實際地面位置線」(Actual Ground Position Line (AGPL)).[7][8]

巴基斯坦軍一直上唔到 Saltoro 山脊，印度軍亦都唔敢放棄佢地啲制高點。2003年相方停火。此前每年死係天氣嘅士兵都多過死喺對方手上者。雙方夾埋失去咗 2,000 員，其中主因係凍傷、雪崩 同其他複雜問題。 雙方係冰川上共有 150 站睄崗，各國共有約 3,000 員士兵。印度同巴基斯坦官方話渠地喺呢道每年各用咗３百萬 同 ２百萬蚊。 印度喺條冰川上，海拔６４００米嘅 Sonam 度 起咗撻世界最高嘅直升機坪。印度係條冰川上裝咗世界最高一座電話亭. [3] 雙方都想撤出呢道，但自從１９９９年嘅Kargil War，其中巴基斯坦派員越過控制線滲入印度軍空置嘅崗位，印度就唔再打算喺正式確認界線之前撤走。 布圖Benazir Bhutto做緊巴基斯坦總理時 去過Gyong La 西面之地。其後２００５年６月１２號, 印度總理Manmohan Singh去咗嗰道探吓，呼喻和平解決呢道問題。此前一年，印度總統Abdul Kalam亦去過嗰道一遊。印度嘅Jet Airways打算辦條包機航線(chartered service)去最近冰川嘅機場--Thoise 空軍基地，以服務軍方為主。巴基斯坦國際航線(PIA)每日都接遊客同山友去Skardu----上K2嘅中轉站；K2 位於錫雅琴地區西北 33 千米。但有時啲天氣會禁飛呢啲機。

## [編輯] 註

1. ↑ 錫亞琴冰川長 70 千米；Tajikistan 嘅 Fedchenko 冰川長 77 千米。喀喇崑崙山區嘅老二 Biafo 冰川 長 63 km。 呢的數據來自近排嘅相(imagery), 同埋俄羅斯之 1 比 200,000 地形圖同 1990 蘇黎世嘅瑞士阿爾卑斯研究會(Swiss Foundation for Alpine Research) "Orographic Sketch Map: Karakoram: Sheet 2"
2. ↑ en:Indira Col/pass
3. ↑ en:snout
4. ↑ Pervez Musharraf (2006). In the Line of Fire: A Memoir. Free Press. ISBN 0-7432-8344-9. (pp. 68-69)
5. ↑ The Himalayas War at the Top Of the World July 31, 1989 - TIME
6. ↑ 欲知呢場衝突（包括早期）嘅地理，見 http://www.bharat-rakshak.com/MONITOR/ISSUE6-1/Siachen.html , 同埋http://www.globalsecurity.org/military/world/war/siachen.htm 小心 －－ 渠地啲料可能舊或者唔準
7. ↑ Confirm ground position line on Siachen: BJP - April 29, 2006, The Hindu
8. ↑ Guns to fall silent on Indo-Pak borders November 26, 2003 - Daily Times

## [編輯] 參閲

- 山區戰事

## [編輯] 參攷

- Analysis: Peace may return to Siachen - 華盛頓時報
- TIME Asia's cover story on Siachen Glacier (２００５年６月１１號)

## [編輯] 彈出去

- Blankonthemap 北喀什米爾網
- 外面啲講錫雅琴戰場嘅雜誌文
- Siachen Glacier 畫廊
- BBC 新聞報告: Nuclear rivals in Siachen talks; 2005年5月26日
- Siachen - A War for ice - 紀錄錫雅琴之爭嘅得奬片

由 "http://zh-yue.wikipedia.org../../../%E9%8C%AB/%E4%BA%9E/%E7%90%B4/%E9%8C%AB%E4%BA%9E%E7%90%B4%E5%86%B0%E5%B7%9D.html" 接收

分類: 打仗 | 高山仗 | 冰川 | 喀什米爾 | 印度巴基斯坦戰 | 爻緊嘅地

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Deutsch
- English
- हिन्दी
- Türkçe