門仔塘 - 維基百科，自由嘅百科全書

# 門仔塘

### 出自維基百科，自由嘅百科全書

門仔塘以前係香港 藍巴勒海峽一個漁港兼避風塘。個塘響青衣島同牙鷹洲之間。個塘有東同北兩口，連住藍巴勒海峽。個位置即係家下長安邨同長發邨。

## [編輯] 歷史

門仔塘雖然係避風塘，但係舶滿晒艇都係要去到1960年代。響呢個時間，葵涌大量填海做荃灣新市鎮，成個醉酒灣都填晒。本來住響呢度嘅水上人，就迫住連人帶船去到對面青衣島度舶，但係門仔塘實在太細，同醉酒灣無得比，而且佢水又唔係好深，好多船舶咗入去就無出返來。美國經援協會(CARE)就響門仔塘附近個山仔，幫啲漁民起屋，之後交畀香港明愛發展，就係青衣城對面山仔嘅漁民村同聖保祿村。另外，響山頂，漁類統營處亦咗間青衣漁民子第學校，畀漁民仔女讀書。

到咗1980年代，荃灣新市鎮又伸到來青衣門仔塘，成個塘填平。呢班人又要搬，不過今次係搬上樓，住公屋。其中一啲就搬咗上長青邨青桃樓，係特登起畀漁民。

由 "http://zh-yue.wikipedia.org../../../%E9%96%80/%E4%BB%94/%E5%A1%98/%E9%96%80%E4%BB%94%E5%A1%98.html" 接收

分類: 青衣島 | 香港避風塘 | 香港海港

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English