銅鑼灣 - 維基百科，自由嘅百科全書

# 銅鑼灣

### 出自維基百科，自由嘅百科全書

銅鑼灣(灣讀環)係香港 香港島北岸一個填平嘅咗大海灣，而佢周圍嘅地方就叫做銅鑼灣。昔日銅鑼灣係水上聚居港，屯兵地，響村地方，今日就繁華鬧市。係維多利亞港側邊嘅市區一部份。原海灣𢽚(音篤)就係大坑同掃桿埔。

## [編輯] 歷史

要睇返舊時海灣規模，睇下銅鑼灣道就知。成個布袋咁。

初時講銅鑼灣主要係講今日天后一帶，即係灣嘅東面，因為嗰邊有天后廟，係靠海為生嘅水上人，潮州人，福建人集中嘅地方。不過香港島嘅市區係就由灣仔嗰邊伸過來，去到銅鑼灣西面個海角，英國人就起咗個名，叫做East Point，即係東角，意思係市區東邊嘅𢽚𢽚。今日東角道可以為証。同響西環嘅West Point，即係西角係一對。渣甸洋行首先響呢度大興土木，起港口倉庫。香港政府亦沿住海岸綫，起咗條筲箕灣道去筲箕灣，其中部份就係今日銅鑼灣道同英皇道嘅前身。

後尾響今日高士威道，呢度起嘅條海堤，所以英國人叫個灣做Causeway Bay，意思係堤灣。高士威道嘅高士威，正正係英文海堤Causeway嘅音譯。因為呢條路係由海堤變成。而中文名就無變，一直叫銅鑼灣。東角呢個名只係流行響英語社羣，唐人一直就用返個銅鑼灣來叫呢塊市區地。

至於填海，政府首先將海堤以內填平，變成各式公園運動場。後尾變成今日皇仁書院，香港中央圖書館等等。之後連堤外個灣都填平，變成維多利亞公園。銅鑼灣家下重有銅鑼灣避風塘，但係舶嘅已經唔係漁船，而係遊艇。

到咗地鐵起好港島綫，銅鑼灣因為夠大，總共有兩個地鐵站，一個銅鑼灣站係東角嗰邊，同灣仔為鄰。另一個響銅鑼灣天后廟嗰邊，叫天后站。因為香港人習慣響地鐵站匯合，所以天后站叫叫下，呢一帶就畀人叫天后喇。

由 "http://zh-yue.wikipedia.org../../../%E9%8A%85/%E9%91%BC/%E7%81%A3/%E9%8A%85%E9%91%BC%E7%81%A3.html" 接收

分類: 銅鑼灣

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文