香港理工大學 - 維基百科，自由嘅百科全書

# 香港理工大學

### 出自維基百科，自由嘅百科全書

香港理工大學
© 香港理工大學
校訓：開物成務，勵學利民 英文校訓: "To learn and to apply, for the benefit of mankind"
現任校長 | 潘宗光
學校類型 | 政府資助
宗教關系 | 無
建立時間 | 1937年 (1994年升格為大學)
所在地 | 香港紅磡
學生數量 | 22,000
教師數量 | 1,460
校園環境 | 市區
校園面積 | 9.35萬平方米

香港理工大學(簡稱理大，又叫理工；英文：The Hong Kong Polytechnic University)座落喺油尖旺區紅磡暢運道同康莊道交界，鄰近紅磡海底隧道及九廣東鐵紅磡車站。面積約九點三五萬平方米，約有二萬二千名全日制同兼讀制學生。

該校側重於技術同埋工程學科嘅培訓，有別於現時兩所走綜合型路線的大學（香港大學同埋香港中文大學）。亦由於理大前身係「香港理工學院」，所以老一輩嘅香港人都叫佢做「理工」。

## [編輯] 歷史

香港理工大學前身係「香港官立高級工業學院」，喺1937年成立，舊址喺灣仔活道。喺1947年，改名做「香港工業專門學院」（70年代亦叫“香港工業學院”），提供全日制同埋兼讀課程。1957年，學院搬咗去紅磡現址。

1972年8月1日，「香港理工學院」成立，開辦技術同埋實用科目嘅文憑同埋高級文憑課程。為當時嘅中學畢業生，提供升讀兩間主流大學以外嘅出路。

1994年11月25日，「香港理工學院」正式升格為「香港理工大學」。

1999年 7月，成立專業進修學院（The School of Professional Education and Executive Development, SPEED），俾成年人報讀專業進修課程。

2000年 8月，成立香港網上學府（HKCyberU），係香港第一間網上學府，提供遙距嘅網上學習課程。

2002年，成立香港專上學院（The Hong Kong Community College, HKCC），開辦副學士課程。同年10月2日有11,273位大學嘅師生、校友喺香港大球場一齊打破咗當時嘅健力士世界人浪彩虹紀錄。咁樣做除咗係為慶祝學校65週年，仲為兒童癌症基金會同香港耆康老人福利會籌款。

2002年 9月第一年開辦副學士課程。

2004年1月開始第七期同埋第八期嘅校園發展計劃。

2004年Patrick Kwan榮膺最受歡迎教授。

2005年9月第七期發展計劃大部份已完工及開始可以用Y座，並喺2006年 4月 出售命名權，命名做「李兆基樓」。

2006年Eric Tsang 及 Bartholomew Leung 榮膺最受歡迎教授。

而家香港理工大學每年招收200左右中國內地學生。 有啲畢業生做到世界頂級大學嘅研究生[1]，而其他畢業生喺工作方面都取得好好嘅成就。

### [編輯] 未來發展

2004年1月展開嘅第七期校舍發展計劃（Y座/李兆基樓），已經喺2005年 9月搞掂。第八期校舍發展計劃仲等緊政府撥地。

展望未來理工大學將會拆咗個教職員宿舍百粹苑，喺嗰度起返座四星級嘅教學酒店。理工校長喺2005年10月4日表示新嘅教學酒店大樓預計會用5億港元嚟起，並會喺2008年起好。佢亦話嗰座新嘅酒店將會為修讀酒店管理嘅學生提供實習嘅地方，仲會用嚟做出租、研究、辦公室同教學嘅用途。

而HKCC喺2007年起, 亦會搬去近理工學生宿舍附近嘅紅荔道新校舍。

2009年起，旅業及酒店學院將會搬去新嘅教學樓（喺新嘅教學酒店入面）

## [編輯] 收生成績計算方法

理大嘅成績計算方法以香港高級程度會考為主線，其中A=5, B=4, C=3, D=2, E=1, 而高級補充程度(ASL)嘅科目就要乘返0.6[2]。例如，十三分嘅組合可以係中化同埋英語運用B，其他三科高級程度科目係CCD，而九分嘅組合可以係中化同埋英語運用C同D，其他三科高級程度科目係CDE。當然仲可以有好多其他嘅組合啦。

## [編輯] 教學方向

香港理工大學辦學以實用性為原則，所以開辦課程嘅首要條件係學到嘅野可以應用落去工作入面，並且對社會作出貢獻[3]。故此，佢開辦咗一啲比較實用嘅課程，好似設計同埋紡織及製衣等非學術型嘅科目，而且仲係獨市課程嚟。而其他比較著重應用嘅行業，好似酒店管理同埋護理學咁，收生成績更可以同其他排名比較高嘅本地大學, 例如中大, 有得揮[4]。

## [編輯] 教學單位

- 應用科學及紡織學院
  - 應用生物及化學科技學系
  - 應用數學系
  - 應用物理學系
  - 紡織及製衣學系
- 工商管理學院
  - 工商管理研究院
  - 會計及金融學院
  - 物流學系
  - 管理及市場學系
- 設計及語文學院
  - 中文及雙語學系
  - 英文系
  - 設計學院
  - 中國語文教學中心
  - 英語教學中心
  - 通識教育中心
- 建設及地政學院
  - 建築及房地產學系
  - 屋宇設備工程學系
  - 土木及結構工程學系
  - 土地測量及地理資訊學系
- 工程學院
  - 電子計算學系
  - 電機工程學系
  - 電子及資訊工程學系
  - 工業及系統工程學系
  - 機械工程學系
- 醫療及社會科學院
  - 應用社會科學系
  - 醫療科技及資訊學系
  - 康復治療科學系
  - 護理學院
  - 眼科視光學院
- 酒店及旅遊業管理學院

## [編輯] 出名校友

1. 電影導演王家衛
2. 香港樂隊Beyond成員黃貫中
3. 香港歌手梁詠琪
4. 香港立法會議員陳婉嫻
5. 香港立法會議員陳鑑林
6. 麥嘜原作者麥家碧
7. 國際動畫設計師許誠毅
8. 2005年度香港小姐冠軍葉翠翠
9. 香港商業電台DJ阮小儀
10. 香港商業電台DJ甄子康
11. 大快活快餐集團市場推廣部經理鄭嘉揚
12. 時裝設計師及專欄作家鄧達智
13. I.T時裝集團採購部副經理施俊偉
14. JimtJimt集團總經理Jimt Kit

## [編輯] 參閱

1. ↑ 應用生物及化學科技學系[1]
2. ↑ 理大收生成績計算方法 [2]
3. ↑ 抱負同原則[3]
4. ↑ 大學聯合招生辦法2006年收生成績。[4]

## [編輯] 參考文獻

報章

- 理大拆教職員宿舍 5億建教學酒店08落成 - 明報 2005年10月5日

## [編輯] 外部連結

- 香港理工大學
- 從人造衛星觀看該地點
- 建校65週年人浪彩虹的相片
- 香港理工大學 傑出校友
- 理大精研 (理工大學附屬公司)

由 "http://zh-yue.wikipedia.org../../../%E9%A6%99/%E6%B8%AF/%E7%90%86/%E9%A6%99%E6%B8%AF%E7%90%86%E5%B7%A5%E5%A4%A7%E5%AD%B8.html" 接收

分類: 香港嘅大學 | 紅磡

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English
- 中文