香港國際機場 - 維基百科，自由嘅百科全書

# 香港國際機場

### 出自維基百科，自由嘅百科全書

  如果係關於香港九龍啟德嘅舊國際機場，睇啟德機場。

香港國際機場（IATA代碼：HKG，ICAO代碼：VHHH）喺1998年7月6日正式啟用，係而家香港唯一運作嘅民航機場；喺新界 大嶼山以北嘅赤鱲角，又叫做赤鱲角機場（Chek Lap Kok Airport，成日畀航空業界用CLK做簡稱）。響香港亦有人叫佢做新機場或者赤鱲角新機場，而啟德嗰個就叫做舊機場。

## [編輯] 機場

香港國際機場係地區轉運機場，現家有96個停機坪，全日24小時運作，每年可處理旅客4500萬人次同300萬公噸貨物。隨著第二條跑道喺1999年 5月啟用同埋多項擴展計劃完成，香港國際機場而家搞緊成為亞洲的客貨運樞紐。為咗滿足日益增加嘅航空交通需求，呢個機場正不斷增添新設施同建築；喺發展最後階段，機場每年嘅客運量會高達8700萬人次，貨物吞吐量會達到900萬公噸。喺不斷進行擴展嘅努力下，香港國際機場已經多次攞到全球最佳機場嘅殊榮。

香港國際機場係由香港機場管理局負責管理同運作。而家有大約80間國際航空公司每日提供約750架定期客運同全貨運航班，來往香港同大約140個遍布全球嘅目的地，其中約76%嘅航班都用緊廣體噴射機。另外，每個禮拜亦平均有約31架唔定期嘅客運同貨運航機來往香港。

香港國際機場係國泰航空、港龍航空、港聯航空、華民航空同埋甘泉航空嘅基地。香港國際機場由1998年以後，變咗全球第三繁忙嘅客運機場（而家全球排名第5，亞洲第1），全球嘅貨運排名第一。

## [編輯] 參考資料

- 《香港航空百年》，宋軒麟，三聯書店，ISBN 962-04-2188-4
- 《航空知識精讀》，共和出版，ISBN 962-86997-9-2
- 《赤鱲角香港國際機場》，香港民航處網站
- 《民航處年報 1998/1999》，香港民航處
- 《香港國際機場》，香港機場管理局香港國際機場網站
- 《香港便覽 — 民航》，香港政府新聞處
- 機場大亂損旅遊天堂美譽 星島日報，2006年8月5日
- 焗困機場旅客十萬火急 東方日報，2006年8月5日
- 機場系統故障 47航班延誤 明報, 2006年10月11日
- 港機場膺最佳四連冠 星島日報, 2006年10月13日
- 北跑道投入日常運作香港機場管理局 - 香港國際機場網站
- 讚譽及獎項香港機場管理局 - 香港國際機場網站

## [編輯] 連去出面

您可以喺維基共享資源搵到同呢個分類相關嘅多媒體資源：
Category:香港國際機場

- 香港國際機場
- 香港國際機場 - 航班資料
- 香港機場核心計劃
- 香港國際機場資料(香港民航處)
- 香港國際機場交通網站

由 "http://zh-yue.wikipedia.org../../../%E9%A6%99/%E6%B8%AF/%E5%9C%8B/%E9%A6%99%E6%B8%AF%E5%9C%8B%E9%9A%9B%E6%A9%9F%E5%A0%B4.html" 接收

分類: 香港機場 | 香港出入境關卡 | 赤鱲角 | 世界之最 | 人工島

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Deutsch
- English
- Español
- Français
- Bahasa Indonesia
- 日本語
- 한국어
- Nederlands
- Polski
- Svenska
- Tiếng Việt
- 中文
- Bân-lâm-gú