如心廣場 - 維基百科，自由嘅百科全書

# 如心廣場

### 出自維基百科，自由嘅百科全書

重起緊嘅如心廣場

如心廣場係香港 荃灣一對地標摩天大廈，係全新界最高嘅樓。如心廣場有兩棟樓，矮嗰棟42層叫Nina Tower，高163.7米，係酒店來；高嗰棟80層叫Terry Tower，高318.8米，其中30層係甲級寫字樓來，淨返就係酒店。兩棟樓代表華懋集團老細龔如心(Nina)，同佢個畀人綁架失蹤多年嘅老公黃德輝(Terry)，中間建有一條玻璃天橋連接,寓意夫妻手牽手永不分離。不過唔理高低，成整個建築，都叫如心廣場，而英文就叫Nina Tower。不過好惜，雖然棟樓都差唔多起好，但係重未入伙。龔如心等唔到呢一日，就響2007年4月3號病死，睇唔到佢開張。

如心廣場塊地響楊屋道八號，荃灣市鎮地段353號，係填海填出來。成塊地面積有成21萬平方呎。起好之後，成棟嘢有成280萬平方呎。

## [編輯] 史

荃灣海皮棟咗支如心廣場(右面)

其實如心廣場原本設計唔係咁。原本打算用80億現金起108層高，有成520米，要高過吉隆坡雙子塔，會係咸世界至高嘅樓。外表金光閃閃，上面重諗埋掛We love Hong Kong。起嘅原因係華懋雖然係香港大地產商，不過起親多數都係新界中低價住宅樓，無自己嘅地標。華懋趕住1997年前用晒乙種換地權益書，所以就1993年用晒佢來換荃灣呢塊地。加上見到信和集團同新源基地產夾分起嘅地標中環廣場，唔響中環都一樣咁掂，華懋都可以響荃灣有樣學樣，起個地標帶動周邊發展。不過呢個起世界至高地標嘅算盤打唔響，因為中英政府1991年好快就決定要響赤鱲角起新機場，而荃灣上空響正航道，香港政府1995年1月決定唔畀佢起咁高，最多只可以起324米。因為佢唔可1996年起好樓，畀政府罰咗5.5億。向法庭上訴都係維持原判。最後1997年都係要設計過，拆開兩棟，好似而家咁，2000年2月政府先准佢起。

## [編輯] 裏面

如心廣場底有巴士總站同其他公共交通，2000年已經起好。

## [編輯] 出面網頁

- 官方網頁
- 荃灣如心廣場與新發展區近況
- 你所不知道的龔如心

由 "http://zh-yue.wikipedia.org../../../%E5%A6%82/%E5%BF%83/%E5%BB%A3/%E5%A6%82%E5%BF%83%E5%BB%A3%E5%A0%B4.html" 接收

分類: 荃灣

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- Deutsch
- English
- Magyar
- 日本語
- Nederlands
- 中文