魚尾夾 - 維基百科，自由嘅百科全書

# 魚尾夾

### 出自維基百科，自由嘅百科全書

5毫米底魚尾夾
唔同大細魚尾夾，同AA電比

魚尾夾(夾變調讀陰上)係一個夾紙嘅夾。係用一塊長方鋼片，拗成等腰嘅三角柱體。鋼片兩條夾口邊會卷起，等佢唔好夾爛張紙。魚尾夾之所以夾到嘢，就係靠夾本身個底，鋼片底兩面灣嘅張力，令到個夾埋。夾口兩條卷邊，亦都會各自彈住兩條鋼綫。每條鋼綫都成個圈做柄，一來兩邊柄可以摱開個夾口夾嘢，二來夾好後可將個啪落來，用夾口圈個設計，個柄彈落貼住啲紙。咁樣個夾可以平啲，可以疊(音踏)高啲。個柄啪返起，就可用手指夾住兩邊柄，放返啲紙出來。

魚尾夾大細好多隻，通常用9毫米底夾仔，或者38毫米底大夾。中夾有15毫米底，56毫米高。重有好多其他大細。睇下要夾幾多同埋夾乜嘅。通常魚尾夾夾身油到黑晒，而個柄就鍍鉻。之不過，亦都有多唔同隻可以揀。

魚尾夾夾嘅紙通常要多啲，廿五張以上到。如果無咁多，用萬字夾就夠。

文具

鉛筆、炭筆， 鉛芯筆， 墨水筆， 原子筆， 木顏色， 蠟筆， 水筆， 熒光筆， 白板筆， 箱頭筆， 畫筆， 毛筆

擦膠， 塗改液， 筆刨， 鉸剪， 開信刀， 墨水， 墨汁， 墨盒， 間尺， T尺， 蛇尺， 雲尺， 三角尺， 量角器 ， 圓規

橡筋， 萬字夾， 魚尾夾， 魚尾釘， 釘書釘， 釘書機， 㩒釘， 活頁圈， 打窿機， 快勞 (file)， 快勞夾， Binder， 膠紙， 膠紙座， 膠水

原子印， 筆記簿， 筆袋、筆盒， 過底紙， 紙稹， Dymo機， 打字機， 計算尺， 計數機， 算盤

由 "http://zh-yue.wikipedia.org../../../%E9%AD%9A/%E5%B0%BE/%E5%A4%BE/%E9%AD%9A%E5%B0%BE%E5%A4%BE.html" 接收

分類: 夾 | 文具

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- English