羅什‧哈桑納 - 維基百科，自由嘅百科全書

# 羅什‧哈桑納

### 出自維基百科，自由嘅百科全書

呢篇文係 猶太文明系列一部分
宗教/語言
猶太教、經典、制度、一神論 希伯來文、亞拉米文
重要典籍與文獻
塔納赫(妥拉、先知書、聖錄)、 塔木德、米德拉什、拉比文獻、 其他文獻、613條誡律
派系(古代)
撒都該人、法利賽人、奮銳黨人、 艾賽尼人、特拉普提派、卡拉派
派系(現代)
正統派、保守派、改革派、 重建派、世俗猶太人
猶太教思想
猶太教神秘主義、默卡巴神秘主義、 喀巴拉
歷史
歷史年表、古代、拉比時期、 中世紀、現代
先祖
亞伯拉罕、以撒、雅各、約瑟、 十二支派、摩西、大衛、所羅門
曆法/節日

猶太曆、逾越節、除酵節、五旬節、
羅什‧哈桑納、贖罪日、住棚節、
妥拉節、修殿節、摩西誕辰日
普珥節、舍巴特節、安息日、
大屠殺記念日、奧默爾節、
耶路撒冷節、沙夫幼特節、
悲哀日、新月節

猶太聖地
耶路撒冷、馬薩達
重要事件
馬卡比起義、猶太人大屠殺、 以色列國成立、反猶主義
現代宗教運動
錫安主義
睇·論·改

也門猶太號角

羅什‧哈桑納即係希伯來文： ראש השנה ro’sh ha-shānāh，英文寫法係Rosh Hashanah。Rosh有“最初”、“開始”嘅意思，而Ha-Shanah有“改變”、“更新”嘅意思，換言之，Rosh Hashanah就係指“一年嘅開始”，係一個猶太人慶祝新年嘅節日，呢個節日係僅次於贖罪日一個最重要嘅聖日。

## [編輯] 日子

喺猶太人嘅曆法入面，有兩個新年，一個係民曆新年，另一個係教曆新年。教曆新年以 尼散月 (Nisan / Nissan) 為第一個月，呢個月係記念猶太人嘅祖先逃離埃及人嘅奴役展開新生活，所以成為第一個月，即所謂嘅教曆新年，根據出埃及記 12:2 而定出嚟。

而第7個月係提斯利月(Tishrei)，Tishrei 有開始嘅意思，即係話神係喺呢個月創造世界，因為咁呢個月就成為人類同動物嘅新年，即所謂嘅民曆新年。而提斯利月嘅第一同第二日，就係羅什‧哈桑納 (Rosh Hashanah) 嘅日子，係根據利未記 (Leviticus) 23:24 定出嚟，同時喺民數記 (Numbers) 第二十九章亦有講到呢個節日。

亦有一種講法指呢個月份啱啱就係以色列地區嘅雨季，所以古猶太人先會定呢個月做“歲首”

如根據一般格勒哥里曆（Gregorian calendar），即一般俗語所講嘅西曆嚟計，提斯利月多數喺大約九月到十月之間。

最近三年嘅Rosh Hashanah日子

猶太新年 | 開始(以日落計) | 結束(以日落計)
--- | --- | ---
5767年 | 2006年9月22日 | 2006年9月24日
5768年 | 2007年9月12日 | 2007年9月14日
5769年 | 2008年9月29日 | 2008年10月1日

## [編輯] 傳統習俗

Rosh Hashanah 第一日叫吹角節，猶太人會去猶太會堂進行三次祈禱，而最後一次要吹號角(shofar)，總共吹三聲，第一聲係提醒啲人上帝先係世界嘅主宰。第二聲係重申上帝係世界嘅判官。第三聲係警告啲人要敬畏上帝同埋要相信上帝。

不過吹號角喺古代猶太人嚟計，其實係一種戰爭嘅警報，所以吹號角對猶太人嚟講其實重有另一重意義，就係唔好忘記猶太人過往經歷過所有戰爭嘅歷史。

喺午禱之後，佢地會去到一啲海邊、河邊，總之有水嘅地方舉行贖罪儀式 (Tashlikh)，係呢個儀式入面，會誦讀《彌迦書 (Micah)》7章19節 ：『將我們的一切罪投於深海』，然後搖一搖自己件衫個邊三次，表示已經拋棄咗罪惡，有啲人重會將過去做過嘅錯事，寫喺一張紙度，然後掉落水，表示已經洗淨咗自己嘅罪孽。

然後由呢一日開始準備迎接贖罪日，佢哋要由呢日開始，懺悔十日，回顧同反省自己過去一年嘅言行，而呢十日叫做「敬畏的日子」(the days of awe)。

傳統上猶太人喺 Rosh Hashanah 嘅日子見面時都會講呢啲咁樣嘅祝福語：佢地會講 ketiva ve-chatima tovah (祝你未來一年會寫得好同封得好)，乜野係“寫得好同封得好”？因為猶太人相信，喺 Rosh Hashanah 嘅日子裡面，神會對每個人進行審判，無論男人、女人定細路仔，所有審判結果都會記錄在案，然後喺贖罪日封印，一封咗印就成定局，所以佢地會喺呢日講類似 Shana Tova (祝你有美好嘅一年)、Shana Tova Umetukah (祝你有美好甜美嘅一年)呢類咁嘅祝福語。

就係因為想令自己記錄良好，所以猶太人會喺呢十日「敬畏的日子」(the days of awe)入面懺悔。猶太人認為，喺得到上帝寬恕之前，先要得到同伴寬恕，所以喺呢十日懺悔裡面，猶太人會四周圍去搵一啲自己得罪過嘅人，或不知不覺中得罪過嘅人，然後向呢啲人要求寬恕自己。

猶太人喺呢個新年入面，會一家人坐埋一齊食飯，佢地會食一啲蘋果蜜餞或者沾有蜂蜜嘅蘋果、麵包，象徵之後一年嘅日子會甜蜜同幸福，亦會食代表吉利嘅魚同梯形嘅嘢食例如石榴。亦有啲唔吉利嘅唔會食，例如花生或者合挑之類嘅果核，因為個發音唔好意頭所以唔會喺新年食。重有一啲酸或者苦呢啲剌激性嘅嘢都唔會食，原因係要保住把聲用嚟喺之後十日祈禱。

## [編輯] 影響

雖然Rosh Hashanah喺而家個世界好似只有對猶太人先有關，全世界都幾乎用晒格勒哥里曆(西曆)都係喺第一個月慶祝新年，但查實好多學校開學嘅日子，都選擇喺Rosh Hashanah所在嘅9月作為新學年嘅開始，都咪話唔關事。

## [編輯] 參考

## [編輯] 出面嘅相關網站

- Everything you ever wanted to know about Rosh Hashanah
- Formula to calculate the dates of Rosh Hashanah
- Rosh Hashanah at Judaism 101
- Rosh Hashanah at ReligionFacts.com
- Complete Rosh Hashanah FAQ (AskMoses.com)
- Rosh Hashana Information from Answers.com
- Rosh Hashana in a Nutshell from Chabad.org

由 "http://zh-yue.wikipedia.org../../../%E7%BE%85/%E4%BB%80/%E2%80%A7/%E7%BE%85%E4%BB%80%E2%80%A7%E5%93%88%E6%A1%91%E7%B4%8D.html" 接收

分類: 猶太教

##### Views

- 文章
- 討論
- 家下嘅版本

##### 交流

- 關於維基百科
- 社區大堂
- 城市論壇
- 詢問處
- 聯絡我哋
- 慷慨解囊
- 幫手

##### 搵嘢

##### 其他語言

- العربية
- Česky
- Deutsch
- English
- Esperanto
- Español
- فارسی
- Suomi
- Français
- עברית
- Magyar
- Bahasa Indonesia
- Italiano
- 日本語
- 한국어
- Latina
- Lëtzebuergesch
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Slovenčina
- Српски / Srpski
- Svenska
- Українська
- ייִדיש
- 中文